HomeWararka MaantaMustaqbalkayga Wali Go’aan Kamaan Gaadhin – Benitez\nRafael Benitez ayaa sheegay inaanu wali go’aan ka gaadhin mustaqbalkiisa tababarenimo ee kooxda Napoli, waxaanu hoosta ka xariiqay in arintaas uu go’aan kama dambeys ah ka gaadhi doono marka la gaadho dhamaadka xili ciyaareedkan.\nKhabiirkan 54 jirka ah ayaa jagada kala wareegay tababarihii ka horeeyey ee Walter Mazzarri’ sanadkii 2013 kii, waxaanu guulo badan u horseeday Napoli tan iyo xiligaasi isagoo kooxda ku hogaamiyey inay ku guuleysato Coppa Italia bishii May.\nNapoli ayaa la saadaalinayay inay wacdaro ka dhigi doonto sanadkan laakiin malahaasi wuu beenoobay waxaanay imika fadhidaa 15 dhibcood hoostood kooxda hogaanka gacanta ku haysa ee Juventus.\nIsagoo saxaafada la hadlayay Arbacadii, Benitez wax badan kama sheegin kutidhi kuteenta sheegaysa inuu dhamaadka xili ciyaareedkan isaga huleeli doono Napoli : “Bishii January ayaan sheegay inaan ka hadli doono [mustaqbalkayga] markay gaadho bisha April.\n“Waraysiganina wuxuu dib ugu noqonayaa uun kii January. Mustaqbalkayga wali go’aan kamaan gaadhin.\n“Imika ayaan kuu sheegayaa, Wax dalab ah oo kooxo kale iga soo gaadhay ma jiraan, Aniguna koox aan si gaar ah xiise ugu qabaa ma jirto oo aan ahayn ka fikirka ciyaarta Berri (Maanta).”\nTababare Wenger Oo Aflagaadeeyey NEBI CIISE (Calayhi Salaam)\nMichael Bisping vs Kelvin Gastelum K.O Full Fight 25th November 2017 : UFC 122 Bisping vs Gastelum\nXiddigihii Hore Ee Liverpool Oo Karbaashay Halyeeyadii Real Madrid\n25/03/2017 Abdiwahab Ahmed


warkii.com » Tirada dhimashada Xabsiga Dhexe oo aad u korortay iyo wararkii ugu dambeeyey\nMuqdisho (warkii.com) – Khasaaraha ka dhashay weerarkii shalay ka dhacay gudaha xabsiga dhexe ee magaalada Muqdisho ayaa korortay, sida ay shaaciyeen Taliska ciidanka Asluubtu.\nAfhayeenka Ciidanka Asluubta, Cabdiqani Maxamed Qalaf ayaa sheegay in 19 qof ay ku dhinteen weerarkaasi oo 15 kamid ah ay ahaayeen maxaabiista, halka Afarta kalena ay ka tirsanaayen ciidamada, iyada oo ay ku dhaawacmeen 7-qof oo kale.\nCabdiqani Qalaf ayaa sidoo kale sheegay in tirada dhaawaca ah ay badankooda ay kamid yihiin maxaabiista xabsiga, marka laga reebo hal askari oo xaaladiisa lagu dabiibayo Isbitaalka.\n“Xaaladda waxa lagu soo celiyay sideedii, xabsiguna wuu shaqeynayaa, halka dadkii dhintay la aasay, kuwii dhaawaca ahaana xaaladood lala tacaalayo” ayuu yiri Afhayeenka Ciidanka Asluubta oo warbaahinta la hadlayey.\nWeerarkaasi ayaa shalay ka dhacay xabsiga dhexe, iyada oo ay soo maleegeen maxaabiistii xabsiga lagu hayay oo qaarkood ka tirsanaa kooxda Al-Shabaab oo xukunno kala duwan lagu riday.\nWaxa weerarkaasi loo adeegsaday bambaanooyin iyo bastoolado, taasoo sababtay in ay dheeraado soo afjarida weerarkaasi oo qaatay mudo saacado ah, iyadoo idaacadda dowladdana ay sheegtay in maxaabiista lagu qabtay labo bastoolado, sida ay ogaatay warkii.com.\nSida ay ogaatay warkii.com weerarkaasi ayaa waxa uu ku bilowday bastoolado iyo bambaanooyin dhowr ah oo lagu dhex qariyay raashin loo gudbiyay maxaabiista.\nWaxayna taasi fududeysay in maxaabiistu ay labo kamid ah askartii ilaalada ahaa ay toogtaan, kadibna qoryihii ay haysteen ka qaatan, kadibna weerarku noqday mid toos ah oo bambooyin loo adeegsaday.\nWeerarkaasi ayaa imanaya xili laga deyrinayay inuu sarre u kacay isku milanka dowladda iyo kooxda argagixisada ah, taasi oo maalmihii dambe banaanka keenaysay habacsanaanta amni ee xabsiga ka jirta iyo guud ahaanba warkii.com.


Awoodaha Madaxweynaha ee aan Dastuurka ku Qornayn! -\nHome News Awoodaha Madaxweynaha ee aan Dastuurka ku Qornayn!\nAwoodaha Madaxweynaha ee aan Dastuurka ku Qornayn!\nMarkii uu madaxweyne Farmaajo saxiixay qaraarkii golaha shacabku uu sanadkii hore soo saaray ee ku saabsanaa in gobolka Banaadir la siiyo 13 xildhibaan oo aqalka sare ah waxaa billowday ammaan iyo mahad celin loo jeediyay madaxweynaha. Sidoo kale bannaan bax lagu taageerayo saxiixaas ayaa lagu qabtay magaalada Muqdisho.\nHaddaba sidee madaxweynaha looga abaal hayn karaa sharci ama qaraar uu baarlamaan soo saaray?\nHowsha sharci dajinta miyaan ahayn shaqo baarlamaan? Cidda qaraarkaan sammaysay ee madaxweynaha u dirtayse sow maahan golaha Shacabka? Maxaa loogu mahad celin waayay golaha shacabka halka loo mahad celinayo madaxweynaha oo sharci baarlamaan usoo codeeyay saxiixay?\nAwoodaha aan dastuuriga ahayn!\nSharci kasta oo ay labada gole ee baarlamaanku ansixiyaan waxa uu u baahan yahay saxiixa madaxweynaha iyo in faafinta rasmiga ah lagu soo saaro. Sidoo kale saraakiisha sarsare ee dowladda marka ay soo jeediyaan xukuumadda ama Guddiga Adeegga Garsoorku waa la mid.\nDastuurka KMG ah ee dalku madaxweynaha kuma waajib yeelayo in uu muddo cayiman ku saxiixo sharciyadaas la soo jeediyay, taas oo ka dhigan ilaa maalinta uu xafiiska ka tagayo ayuu haysan karaa sharciga uu baarlamaanku soo gudbiyo maalintiisa koowaad ee xafiiska. In isaga oo aan saxiixin uu xilku ka dhammaadana waa dhici kartaa. Sidoo kale madaxweynuhu golaha shacabka kuma celin karo sharci ay soo ansixiyeen.\nDhinaca kale, haddii golaha wasiirradu -sida ku cad qodobka 99(h)- ay magacaabaan Safiirrada, Diblomaasiyiinta iyo saraakiisha kale ee sarsare, waxaa waajib ah in uu madaxweynuhu dikareeto ku soo saaro soo jeedinta golaha wasiirada sida ku cad qodobka 90-aad ee Dastuurka. Madaxweynahu in uu diidi karo magacaabiddaas kuma cadda dastuurka.\nSidoo kale muddo loo cayimay in uu ku magacaabo ma jirto, taas oo ka dhigan in uu daahin karo ilaa uu xafiiska ka tagayo. Soo jeedin kasta oo guddiga adeegga garsoorka ka timaadana sida magacaabidda guddoomiyayaasha maxkamadaha iyo garsoorayaashana waa la mid.\nArrimahaasi waxa ay awoodo badan oo aan toos ahayn siinayaan madaxweynaha, kuwaas oo aan ku jirin awoodaha maxaxweynaha ee ku cad qodobka 90-aad ee dastuurka KMG ah. Dhammaantood waxa ay ka mid yihiin gaabiska (gab) uu dastuurkeenna qabyada ahi leeyahay.\nWaxaa muhiim in gaabisyadaan iyo kuwa la midka ah ee ay ku jirto muddada laga rabo in uu madaxweynuhu ku soo magacaabo Raysal-Wasaare lagu caddeeyo dastuurka marka lagu sammaynayo dib u eegista, ama la soo saaro sharciyo kale oo qeexaya arrintaan. Waa ayaan darro in faaruq sharciyadeed oo saammayn intaas la eg leh uu leeyahay dastuurka dalkeennu.\nF.G. Dastuurkii 1960-kii waxa uu dhigayaa in madaxweynuhu uu muddo bil ah ku saxiixo sharci kasta oo ka yimaada baarlamaanka ama uu muddadaaa gudaheeda ku celiyo baarlamaanka sharciga isaga oo raacinaya qodobbada uu diiddan yahay ama uu rabo in wax laga beddelo. Baarlamaanku waa ay ka yeeli karaan taladaas madaxweynaha ama cod aqlabiyad ah (2/3) ayay ku soo celin karaan sharcigii oo sidiisa ah, markaasna madaxdweynuhu ma diidi karo oo waa in uu muddo bil gudaheed ah ku saxiixo.\nPrevious articleJohnson gathers the union on a tour of Scotland amid growing support for independence\nNext articleEU backtracks on plan to restrict Covid-19 vaccine exports to Northern Ireland


Saturday July 25, 2020 - 07:33:56 in Wararka by\nXoogag jihaadi ah oo la rumeysanyahay in ay katirsanyihiin Al Qaacidda ayaa qaaday weeraro khasaara lagu gaarsiiyay ciidamada gummeysiga Faransiiska oo ee duullaanka ku jooga dalka Maali.\nWarsaxaafadeed kasoo baxay madaxtooyada looga arrimiyo dalka Faransiiska ayaa lagu sheegay in weerar hor leh oo ka dhacay galbeedka qaaradda Afrika ay dhimasho iyo dhaawac ku noqdeen askar Faransiis ah.\nWararka ka imaanaya dalka Maali ayaa sheegaya in qarax miino oo gelinkii dambe ee maalintii khamiista ka dhacay duleedka magaalada Gaawa uu sababay dhimashada ugu yaraan hal askari iyo dhaawaca 2 kale.\nDowladda Faransiiska waxay sheegtay in miino ku qaraxday gaari gaashaaman ay ku dhaawacmeen 2 askari islamarkaana uu ku dhintay askari Faransiis ah, qaraxa oo ka dhacay meel 150 Km ujirta magaalada Gaawa ayaa geystay burbur xooggan oo gaaray gaariga laweeraray.\nQasriga looga arrimiyo dalka Faransiiska aya warsaxaafadeedka uu soo saaray walaac uga muujinayay weerarada uga imaanaya jamaacada JNIM oo ah jamaaco hoos tagta Al Qaacidda islamarkaana ka howlgasha illaa sedax wadan oo dhaca mandiqadda Saaxilka.\nKhasaarahan gaaray ciidamada Faransiiska ee ku duulay dalka Maali ayaa imaanaya xilli Ururka Midowga Yurub uu dhawaan iclaamiyay howlgal cusub oo qaabilka ladagaallanka waxa loogu yeero Argagaxisada waxaana howlgalkan fulinaya 100 askari oo ka socda Maali iyo Istooniya.


Godobtii Boqolka Sanadood - Boga Wise Man\nDecember 15, 2019 qawdhan\nIllaahay, Subxaanahu Wa Tacaalaa, ayaa adduunka xukuma!\nAllena adoomihiisa if iyo aakhiroba wuu ugu garqaadaa uguna xaqsooraa. Nabi Muuse calayhi salam ayaa mar Illaahay weydiiyey masaladan. Allena wuxuu u tilmaamay inuu meel ceel ahayd tago oo fadhiisto kadibna eego waxa ka dhaca.\nCeelkii waxa soo maray nin faras wata oo haraadan, wuu ka cabay ceelkii, faraskiina wuu ka waraabiyey kadibna wuu ka tegay. Balse waxa uu ku illoobay kiish dahab ah. Isla ceelkii waxa soo maray nin aad u daalan, haraadan oo diif badanina ka muuqato. Ceelkii ayuu ka cabay oo ku ag nastay kadinba waxa uu arkay kiishkan meesha yaala ee dahabka ah. Inta uu hareeraha iska eegay ayuu kiishkii dahabka ahaa qaatay. Ceelkii waxa yimid nin adhi badan wata, isagoo adhigiisii ka waraabinaya ceelkii ayuu soo noqday ninkii faraska watay ee dahabka ku illaabay ceelku. Ninkii adhiga watay ayuu ku eedeeyey inuu dahabkiisii qaatay, halka ninkii adhiga watay u sheegay inaanu waxba ka ogeyn. Muran kulul kabacdi ninkii faraska watay waxa uu kurka ka gooyey ninkii adhiga watay.\nArrinka meesha ka dhacay waxa uu ka yaabiyey Nabi Muuse calayhi salam. Alle ayaa u sharxay kadib arrinkii. Ninkii faraska watay awoowgii ayaa dahabka ka dhacay ninkii lugeynayay awoowgii wakhti hore, kadib dahabkii wuxuu Alle u celiyey ninkii dhaxal ahaan lahaa. Dhanka kale ninka faraska watay awoowgii ayaa waxa dilay ninkii adhiga waraabinayay.\nQisadan waxaan usoo qaatay waxa imika laga joogaa boqol sano sanadkii 1919-kii oo ahaa sanadkii Boqortooyada Ingiriisku cagta marisay Boqortooyadii Islaamka ee Cusmaaniyiinta. Waa sanadkii ciidamada Cusmaaniyiinta lagaga adkaaday dhulka Falastiin, Ingiriiskuna qabsaday Falastiin. Inkastoo boqortooyada Islaamka ee Cusmaaniyiintu soo jilcaysay, 1922-kiina lagu dhawaaqay in ay dhamaatay hadana 1919-kii ayaa ahaa wakhtigii dhamaanba lagala wareegay dhulkii muhiimka ahaa ee ay maamuli jirtay gaar ahaan Ciraaq iyo Falastiin.\nMaanta Ingiriiska waxa qabsaday nin la yidhaa Boris Johnson oo asal ahaan ah nin Turki ah oo awowgii labaad, Cali Kamaal, ka yimid Turkiga. Cali Kamaal waxa uu dhintay sanadii 1922-kii. Cali Kamaal wiilkiisii iyo inantiisii ayaa qaatay magaca Johnson. Wiilkii Cali Kemal oo la o dhan jiray, Cismaan Kamaal, kuna dhashay dalka Ingiriiska ayaa magaciisa u bedeshay Wilfred Johnson.\nWilfred Johnson waxa uu dhalay Stanley Johnson oo hada nool ahna Boris Johnson aabihiis.\nHadaba Raysal Wasaaraha cusub ee Ingiriisku, Boris Johnson, inkastoo aanu isagu isu haysan in uu waxyeelaynayo wadanka uu madaxda ka noqday ee Ingiriiska balse isleeyahayba wadanka hagaaji, hadana sidaan anigu qabo meesha waxa dhici karta in Alle wax kale kawado. Dad badan oo siyaasada indhodheeya ayaa waxay ka digayaan in mudan Johnson noqdo Raysal Wasaarihii ugu dambeeyey ee Ingiriiska. Doorashadan uu Johnson ku noqday Raysal Wasaarahay ayaa waxay keeni kartaa in boqortooyada Ingiriiska oo ah afar dal oo midoobay ay laba kamid ahi ka go’aan. Boqortooyadu waxay ka koobantahay afar dal oo kala ah:\n1. England (55 milyan oo qof)\n2. Scotland (5 milyan oo qof)\n3. Wales (3 milyan oo qof)\n4. Northern Ireland (2 milyan ku dhawaad qof)\nKa bixista Boqortooyadu rabto inay ka baxdo Midawga Yurub ayaa waxa kasoo horjeeda wadamada Scotland oo iyadu rabta in dadkeeda laga qaado afti ay kaga baxdo Boqortooyada Ingiriiska iyo Northern Ireland oo iyadu rabta inay la midawdo wadanka ay walaalaha yihiin ee Ireland.\nWaxa dhici karta in siyaasada Johnson ay keento in uu dalka Ingiriisku kala go’o, lumiyana booska saree e ay ka qaataan hogaaminta dunida taas oo ay gadhwadeen ka ahaayeen siyaasada midawga Yurub. Dhanka kale Midawga Yurub waa suuqa ganacsi ee Ingiriisku alaabta ugu badan u dhoofiyo, alaabta ugu badana kala soo dego. Is bedel iyo cashuuro ku yimaada xidhiidhkaasina waxay noqonaysaa mid waxyeelaysa dhaqaalaha Ingiriiska.\nUgu dambeyn waa meel Alle wax ka wado, Ingiriiskana waxa laga yaabaa cuqubadii uu ka galay Boqortooyadii Cusmaaniyiinta in uu Alle nin Turki ah gacanta u geliyey kuna sababo burburka Boqortooyada saamaynta badnayd ee badi dalalka adduunka gumeysatay!\nPrevious Post Siyaasada iyo Maareynta Nolosha\nNext Post Qorshe La’aan Iyo Qabiil


Mogadishu Journal » 2014 » January » 10\nThe United Nations Refugees Agency started collecting photos both Refugees/Asylum -seekers and the reason is to mobilize and making black income in the names of the Refugees in this World.The staff of the UNHCR are claiming they are working as Humanitarian and Volunteers to the...\nMjournal : — Saraakiisha dowladda Kenya ayaa war laga soo xigtay waxaa ay ku sheegeen in ay duqeyn dhinaca cirka ah oo ay ka fuliyeen daafaha degmada Garbahaarey ku dilleen 30 ka tirsan dagaalyahannada Al-shabaab. Mid ka mid ah warbaahita dalka Kenya oo xigatay sarkaal ka...\nWafdiga Somaliland oo Addis Ababa kula kulmay madaxweyihii hore ee Nigeria\nMjournal : — Xubanaha wafdiga uga qeyb-gallaya wada hadallada maamulka Soomaaliland uu la leeyahay dowladda dhexe oo ku sugan magaalada Addis Ababa ee dalka Itoobiya ayaa waxaa ay halkaa kula kulmeen madaxweynihii hore ee dalka Nigeria Olusẹgun Obasanjo. Xubnaha ay is...\nFaah faahin dheeraad ah oo ka soo baxeysa duqeyn dhinaca cirka ah oo ay geysteen diyaaradaha dagaallka Kenya\nMjournal : — Faah faahin dheera ah ayaa ka soo baxaya duqeyn dhinaca cirka ah oo ka geysteen qeybo ka mid ah gobolka Gedo, diyaaradaha dowladda Kenya oo weerar ku qaaday saldhigyo ay lahaayeen A-shabaab. Wararku waxaa ay sheegayaan in duqeynta lagu bartilmaameesaday...\nCiidamada dowladda oo qabtay mid ka mid ah rag xalay weeraray saldhiga degmada Huriwaa\nMjournal : — Ciidamada dowladda Soomaaliya ee fadhigoodu yahay degmada Huriwaa ayaa lagu waramayaa in ay ku guuleysteen qabashada mid ka mid ah kooxo hubeysan oo xalay weerar ku qaaday saldhiga degmada. Kooxo hubeysan ayaa xalay saqdii dhexe weerar culus waxaa ay ku qaadeen...\nMadaxweynaha Puntland oo sheegay in uu ka shaqeynayo dib u soo laabashada xiriirka Puntland iyo dowladda dhexe\nMjournal : – Madaxweynaha dhawaan la doortay ee Puntland Pro C/wali Max’ed Cali Gaas oo wareysi siinayay laanta afka Soomaaliga ee BBC-da, ayaa sheegay in uu si dhaw uga shaqeyn doono hagaajinta xiriirka kala dhaxeeya maamulka dowladda federaalka. ...\nKenya oo sheegatay mas’uuliyada duqeymo cirka ah oo lagu qaaday saldhigyo Al-shabaab ku leeyihiin Gedo\nMjournal : — Saraakiisha dowladda Kenya ayaa sheegtay in ay ka danbeeyeen weerar dhinaca cirka oo ka dhacay deegaanno hoos taga gobolka Gado, gaar ahaan saldhigyada Al-shabaab ay ku leeyihiin daafadaha degmada Garbahaarey. Wararku waxaa ay sheegayaan in diyaaradaha dowladda...\nKooxda Banadir Sports Club oo ka mida kooxaha ugu ad adag dalka ayaa hogaanka u qabatay horyaalka heerka 1-aad ee Nation Link Telecom Championship, kaddib markii ay 1-0 kaga adkaatay Naadiga ciidanka Booliska Soomaaliyeed ee Heegan cayaar ka dhacday garoonka Banadir Stadium....


XOG: RW Kheyre oo wafdi u diray Shirka Maalgashiga ee Garoowe iyo xubnaha oo madasha kusugan.\nGAROOWE(P-TIMES) – Ra`iisulwasaaraha Soomaaliya Xassan Cali Kheyre ayaa qaar kamid ah xubnaha golihiisa wasiiradda, Lataliyaashiisa iyo Xildhibaano taageersan u diray magaalada Garoowe, si ay uga qeybgalaan shirka madasha Maalgashiga ee kasocday sadexdii maalmood caasumada Puntland.\nWasiirka qorsheynta & Maalgashiga ee dawladda Soomaaliya Jamaal Maxamed Cismaan ayaa kusugan madasha shirka, isagoo ay kasii horeeyeen Lataliyaha arrimaha qorsheynta iyo xariirka caalamiga ah ee Raysalwasaaraha Cabdiqani Jama Orshe.\nSidaas oo kale mudanayaal katirsan baarlamaanka Soomaaliya oo ka soo jeeda Puntland, saaxiib dhawna la ah Raysalwasaare Kheyre ayaa kusugnaa maalmihii lasoo dhaafay Garoowe, oo ay u yimaadeen ka qeybgalka shirarkan.\nShirka maalgashiga oo ay qabatay Puntland ayaa ahaa mid ay ka qeybgaleen dhinacyo kala duwan oo ay ku jiraan Shirkado Ajnabi ah oo sheegay in ay ganacsigooda ka furan doonaan deegaanadaas.\nMid kamid ah Lataliyaasha gaarka ah ee Arrimaha dibada u qaabilsan Madaxweyne Farmaajo ayaaba qeyb ka ahaa qabanqaabada iyo soo dhaweynta martida ka qeybgashay kulanka Maalgashiga, waxayna tanni ka dhigan tahay in ay dawladda Soomaaliya door ku leedahay.\nWasiirka qorsheynta & Maalgashiga caalamiga ah ee Soomaaliya ayaa kalmadd ka jeedinaya madasha shirka isagoo ku hadli doona magaca dawladda faderaalka, wuxuuna ka hadli doonaa sida ay dawladda Soomaalidu ula dhacsan tahay fikradaha maalgashiga oo ay shir uga raali tahay.\nXariirka u dhaxeeya Xukuumadda Soomaaliya iyo Puntland ayaan wanaagsaneyn wixii ka dambeeyey booqashadii Gaalkacyo ee Kheyre & Fashilkii shirkii May ee Garoowe, kuwaas oo ahaa arrimaha labada dhinac khilaafkooda banaanka keenay.\nPuntland, waxay xiligaas hakisay la shaqeynta qeybo muhiim ah oo katirsan dawladda Faderaalka Soomaaliya, laakiin ma hirgalin go`aamadaas waxaana sii socday kulamada ay dhinacyadu yeelanayeen oo ay uga wada hadlayaan arrimaha u dhaxeeya dawlad gobaleedyada.


Jadwalka Joojinta Wakhtiga Xidhitaanka ee Android | War gadget\nXiritaanka saacaddu waa aalad xiise leh oo waxaan dib ugu eegnay munaasabad hore iyo inay naga caawisay inaan joojino howlaha ama ku amro kombuyuutarka inuu si otomaatig ah u damiyo waqti cayiman. Nasiib darrose, aaladdan looguma talagalin aaladaha gacanta ee Android, in kastoo hadda aan helnay magac aad u xiiso badan oo aad u adeegsan karto ujeeddadan.\nSi kale haddii loo dhigo, haddii aad haysato qalab mobiil ah oo leh nidaamka hawlgalka Android, waad awoodi kari lahayd isticmaal Xilliga Xiritaanka si aad u amarto inuu xirmo waqtiga aad rabto, in kastoo, ay jiraan fursado kale oo dheeri ah oo aad isticmaali karto iyadoo kuxiran baahidaada.\nSida loogu diyaariyo Xiritaanka Waqtiga barnaamijkeena 'TV-Box'\nMarkii hore waa inaan cadeeynaa in taleefannada gacanta iyo moodellada qaar ee kiniinnada leh nidaamka hawlgalka Android laga bilaabo 4.0 iyo wixii ka dambeeya ay leeyihiin shaqo xiiso leh qaabkeeda taas oo u oggolaanaysa adeegsadayaasheeda inay damiyaan aaladda waqti cayiman, si aysan u sii wadin isticmaalka batterigeeda. Nasiib darrose, shaqadan lagama helin qaabeynta gudaha ah Android TV-Box, marka waxaan daruuri ubaahanahay inaan isticmaalno Shutdown Timer, oo ah codsi Android ah oo aad toos ugala soo bixi karto Google Play Store.\nKa dib markaad soo dejiso oo aad maamusho Xiritaanka Waqtiga, barnaamijka Android markii ugu horeysay waxay ku weydiin doontaa rukhsad superuser, oo ay tahay inay siiso iyaga si ay ugu shaqeyso mudnaanta maamuleyaasha; maaraynta ayaa ah mid aad u fudud oo fudud, maadaama adiga kaliya lagaa doonayo qeex waqtiga saxda ah ee aad rabto inaad si toos ah u damiso kooxdaada, taariikhda waa in lagu daraa macluumaadkan. Qeybta hoose ee daaqada waxaa jira xulashooyin aad damin karto, dirid si aad dib ugu bilowdid, inaad ku dhex seexato xulashooyinka kale ee ay tahay inaad ku doorato hadba baahidaada Waxaa laga yaabaa inay mudan tahay in laga faaloodo haddii aan u baahanahay qalabka in maalin walba la demiyo waqti go'an waa inaan jadwal u dhignaa maalin kasta, maadaama aysan jirin wax shaqo ah oo naloo oggol yahay inaan ku dooranno "maalin kasta" usbuuca.\nWadada buuxda ee maqaalka: War gadget » Telefoon » Mobiles » Sida loo barnaamij ka joojinta barnaamijkeena TV-ga ee 'Android TV-Box' oo leh Xiritaanka Saacadda\nWaad salaaman tahay: Waxaan haystaa tv-ga kiniiniga ah, ama sanduuqa tv-ga, waxaan helay dhowr batoonno widget ah si aan u xiro shaashadda iyo wifi iyo kuwa kale, dhibaatadu waxay tahay waxaan isticmaalaa jiir wireless-ka ah iyo barnaamijyadaas oo kaliya ayaa damiya shaashadda. jiirku wuu dhaqaaqaa, voila, sanduuqa tv-ga ayaa markale la hawl geliyaa ...\nSu'aashaydu waxay tahay haddii ay jiraan wax looga tagayo sanduuqa tv-ga oo taagan, si ay u hawlgasho markii aan jiirka ku riixo furaha oo aanan si fudud u dhaqaajin, haddii kale markasta waa inaan damiyaa aaladda, iyo wixii Waxaan ubaahanahay inaan doorbido inaan ku xiro badhanka daminta halkii aan ka heli lahaa barnaamijyada waqtiga.\nWaa wax aan in badan raadiyay, iskaga tag heeganka laakiin ma awoodo, laga yaabee maxaa yeelay qalabka aan u maleynayo in lagu wado in la joojiyo qaabka ama shaashadda qufulka, sababtuna waa tan dambe sabab macquul ah maadaama ay la jiri laheyd amarka ah in aysan macquul aheyn dhigay tusaale ahaan tusaale ahaan, ama jiirku uusan sii shaqeyn doonin, iwm.\nSikastaba, ma aqaano, kaliya waxaan weydiinayaa inay jiraan wax la mid ah.\nSida loo dhejiyo Recycle Bin Windows 10 Taskbar\nTrick si aad u geliso fiidiyow YouTube ah oo si toos ah loogu ciyaaro


Tartanka shirkadaha shidaalka Soomaaliya & halista ku gadaaman Mustaqbalka – SBC\nTartanka shirkadaha shidaalka Soomaaliya & halista ku gadaaman Mustaqbalka\nPosted by editor on Noofember 24, 2012 Comments\nShirkada Genel Energy Plc oo ah shirkad qaabilsan soo saarista shidaalka oo laga leeyahay wadanka Turkiga hase yeeshee ka diiwan Jasiirada Jersey ee hoos tagta boqortooyada UK, xarunna ku leh magaalada London ayaa iibsatey saami dhan 50% soo saarista iyo suuqeynta shidaal la sheegay in laga soo saarayo deegaano ku yaal waqooyiga Galbeed ee Soomaaliya gaar ahaan deegaanada uu maamulo maamulka Somaliland.\nKulamo ka dhacay London, Dubai, Mareykanka iyo Hargeysa ayaa lagu soo gunaaday daah-fur heshiis arinkaasi ku saleysan oo magaalada Hargeysa ay kaga dhawaaqeen masuuliyiin ka tirsan shirkadaha Genel Energy Plc, Petrosoma & Jack Resources kuwaasi oo ku hawlan hawlaha soo saarista shidaalka deegano ka tirsan Somaliland gaar ahaan deegaanka Oodweyne ee gobolka Togdheer & Duleedka magaalada Barbara.\n$ 400 Milyan ayay bixinaysaa Shirkada Turkish-ka ah\nShirkada Genel Energy Plc waxay aduun lacageed oo gaaray 400 milyan oo doolar ku bixin doonta hawlaha soo saarista shidaalka oo laga qodayo shan ceel, iyadoo u celinaysa shirkadaha Petrosoma oo ah shirkad arimaha shidaalka qaabilsan oo uu leeyahay nin lagu magacaabo Mohamed Yuusuf oo u dhashay Somaliland iyo Jacka Resources oo ah iyaduna shirkad arimahaasi qaabilsan oo laga leeyahay wadanka Australia.\nMashruuca soo saarista shidaalka Oodweyne Block ayaa waxaa laga qodi donaa sadex ceel oo lagu kala magacaabo SL6, SL7 & SL10, waxaana sida ku xusan warbixin ay daabacddey bogga Internet-ka website shirkada Jacka Resources ay haystaa xuquuqda 50% shidaal barista aaga Block SL6 halka SL7 & SL 10 ay saami ugu leeyahay.\nShirkada Turkiga ee Genel Energy Plc waxay guud ahaan ceelsha shidaalka laga soo saarayo ee Somaliland u qaadatey 50%, shirkada Jacka Resources ayaa iyaduna haysta 30% saamiga, halka shirkada Petrosoma ay leedahay 20% saamiga.\nWebsite-ka shirkada Jacka Resources ee Australia laga leeyahay waxaa ka muuqata qaybta mashruuceeda Oodweyne Block qariirada Somaliland oo laga gooyey Soomaaliya inteeda kale iyadoo sidoo kale calanka Somaliland uu halkaasi ku sawiranyahay, taasi oo uu muujinaysa in shirkadu Somaliland u aqoonsantahay dawlad iyo dal ka madaxbanaan Soomaaliya inteeda kale.\nHalkan ka eeg website-ka Shirkada Jacka Resources Ltd\nWakaalada wararka Reutres bishii April ee sanadkan 2012 waxay ku daabacdey bogeeda Internet-ka warbixin ku aadaneyn in heshiis dhexmarey shirkadaha Jacka Recourses iyo Petrosom ay ku kala qaatee saami is le’eg oo ah 50/50 soo saarista shidaalka Somaliland.\nShirkada Petrosoma oo la sheegay in uu madax ka yahay Mohamed Yuusuf waa shirkad ka diiwan gashay dalka Ingiriiska sida ku cad xog dhanka Internet-ka ah laakiin shirkadan oo xitaa aan laheyn website waxaa ugu qoran xogteeda diiwan galinta inay ka diiwan gashan tahay goob laga dukaamaysto (Shoping) oo ah waliba aad u yar oo ay ku yaalaan dhawr dukaan oo xalwada iyo bagaasha lagu gado oo ku taal xaafada Stonebridge ee degmada Brent ee Waqooyiga Galbeed magaalada London.\nShirkada Turkiga & iska indho-tirka Qaranimada Soomaaliyeed\nShirkada Turkiga ee Genel Energy Plc ee Turkiga laga leeyahay website-keeda qaybta hawlaha ay wado iyo meelaha ay wado waxaa ku xusan in ay ka shaqeyso Somaliland, waxaana boggeeda Internet-ka ka muuqata qariirada Somaliland oo laga gooyey Soomaalida inteeda kale, Ogow shirkadan waa shirkad Turkigugu leeyayay waxaana Turkigu xiligan uu aduunka iyo Soomaalida u muujinayaa badbaadada Qaranimada & midnimada Soomaalida.\nSawirka ku jira website-ka shirkada Genel Energy\nLaakiin wakaalada wararka Reuters ayaa qortey laba todobaad ka hor warbixinta shidaal baarista shirkada General Energy Plc ay ka bilaabayso deegaanada Somaliland, iyadoo wareysi la yeelatey wasiirka macdanta iyo biyaha ee Somaliland Xuseen Cabdi Ducaale.\nReuters waxay kaloo warbixin kale oo arinkan ku aadan ku xustey in ay ka heshay e-mail qof afhayeen ah oo u Hadley shirkada General Energy Plc kaasi oo lagu magacaabo Andrew Benbow.\n“Somaliland waxay leedahay ahmiyad dhuleed oo fursad ah, waxaana rajeynaynaa inaan ka shaqeyno gobolka” ayuu yiri Andrew Benbow.\nShirkada General Energy Plc oo jirta hal sano oo kaliya waxay sheegtey in sahminta shidaal soo saarista ay ka bilaabayso Somaliland sanadka soo socda ee 2013-ka, halka ay filayso in soo saarista shidaalka ay ka bilaabato ceelka koowaad bilaha ugu horeeya sanadka 2014, halka sanadka 2015-ka ceelka labaad shidaal soo saarista laga bilaabayo.\nHalkan ka daalaco xogta shirkada Genel Energy ee Somaliland\nWarbixin SBC ka heshay ilo wareed oo lagu kalsoon yahay ayaa sheegaya in magaalada Hargeysa garoonkeeda diyaaradaha ay soo gaartey diyaarad la sheegay in ay u kireysan tahay shirkadaha Petrosoma & Jacka Recourses, iyadoo diyaaradan oo ah nooca loo adeegsado sahminta shidaal baarista ay sameynayso hawlo shidaal baaris ah oo dhinaca hawada laga sameynayo (an air magnetic gravity survey.\nBisha soo socota ee December 2012 ayaa la filayaa in hawlaha baarista shidaalka ee hawada sare (an air magnetic gravity survey)uu ka bilowdo deegaanada shidaalka laga baarayo ee Oodweyne oo balaaran ahaan dhan 22 kun oo km oo isku wareeg ah.\nDhinaca kalena shirkada Ophir Energy Plc oo ah shirkad laga leeyahay wadanka Ingiriiska ayaa Somaliland heshiis kula gashay soo saarista iyo baarista shidaalka 2 aag oo lagu kala magacaabo SL 9 iyo SL 12 oo ku yaal badda magaalada Barbera, waxaana dhulka shidaalka laga baarayo uu dhan yahay 24,321 km2 oo isku wareeg ah.\nWebsite-ka shirkada Ophir Energy Plc waxaa ku cad in shirkadu 8 wadan oo ka mid ah qaarada Afrika ay ka wado hawlo baaritaan iyo qodis shidaal waxaana sida ku xusan qaybta hawlaha shidaalka ee shirkadaasi ka muuqda in Somaliland wadan ahaan loogu aqoonsan yahay hawlahaasi, iyadoo shirkadan tahay shirkad ka diiwan gashan wadanka Ingiriiska, waxaana arintan ay ka soo hoorjeeda qaraarada Qaramada Midoobay oo ku aadan ilaalinta midnimada dhuleed ee Soomaaliya, wadamada ay shirkadan sheegtey inay ka hawlgasho waxaa ka mid ah xeebaha Senegal iyo Guinea Bissau oo heshiis soo saaris shidaalka ah ka gaaray dhul badeed ku yaal soohdinta ay wadaan, dalalka kale ayaa kala Congo, Gabon, Kenya, Madagascar, Tanzania, Equatorial Guinea & Sadr oo ah Saxaraha Galbeed oo ah wadan madaxbanaanidiisa aanay aqoonsenyn wadamada aduunka oo dhan iyadoo Moroco ay sheegato(Tani waxay muujinaysaa in shirkadahan ay ka faa’ideystaan wadamada qasku ka jiro ama gobolada sheegta inay ka madaxbanaan yihiin wadamadooda).\nRiix Halkan si aad u aragto xogta shirkada Ophir Energy Plc ee shidaalka\nSomaliland waxaa kaloo lagu wadaa inay dhawaan booqasho ku tagaan saraakiil ka tirsan shirkada Tullow Oil Plc oo ah shirkad xarunteedu tahay magaalada London hase yeeshee lagu aasaasay sanadkii 1985-tii magaalo yar oo lagu magacaabo Tullow oo 35 mile u jirta magaalada Dublin ee dalka Ireland.\nWarbaahinta Bloomberg ee fadhigeedu magaalada New York ee dalka Mareykanka waxay qortey in 28-ka bishan November ay booqanayaan Somailland saraakiil ka tirsan shirkada Tullow Oil Plc, iyadoo arintanuu xaqiijiyey wasiirka macdanta iyo biyaha Somaliland Xuseen Cabdi Ducaale oo sidoo kale sheegay in ay ku tala jiraan sidii ay ula gali lahaayeen heshiis dhanka batroolka ku aadan.\nHalista heshiisyada shidaal barista & mustaqablka dhaw\nLaga soo bilaabo burburkii dawladii dhexe ee Soomaaliya heshiisyo fara badan oo ku aadan khayraadka dabiiciga ah ee dalka ayaa waxaa galey madax kala duwan oo ka tirsan qaybaha siyaasayada iyo maamulada ka jira dalka Soomaaliya, laakiin mushkilada ugu weyn waxay tahay heshiisyadaasi qaarkood waxay halis weyn ku yihiin dhinac kasta oo galey, iyadoo inta badan ay muuqato in heshiisyada siyaasiyiinta Soomaalidu qalinka ku duugaan ay yihiin kuwa ay soo diyaarsadeen dhinaca kale iyagoo loo keeno oo kaliya waraaqo iyo qalin ay tahay in ay saxiixaan halkii ay iyagu wax ka soo diyaarin lahaayeen heshiisyada isfahamka (memorandum of understanding MoU).\nTusaale ahaan heshiisyadii dhacay 1991 ilaa 2012 ee la xiriiray khayraadka Soomaalida intooda waxaa qalinka ku duugay maamulo iyo dawlado KMG ah, iyadoo heshiisyadaasi ay ku noqon doonaan caqabado balaaran in heshiis rasmi ah y gashao dawlad Soomaaliyeed oo dalka oo dhan ka hana qaada.\nBilowga dagaalka Dahabka madow (Black Gold) Saliida\nRuqsadaha baaritaanka iyo soo saarista khayraadka dabiiciga ah ee dalka ee ay bixiyeen maamulada iyo dawladihii kala duwanee ee nidaamka kumeelgaarka ku dhisnaa ee dalka soo marey waxay dhalin doonaan muran iyo isqabqabsi weyn oo keeni kara isku dhacyo military, kuwa siyaasadeed iyo kuwa dhuleed iyadoo murankaasi uu haatan soo xoogeynsayo.\nPuntland oo sanadkii hore shirkada African Oil ka bilowdey baaritaan shidaal oo la doonayo in lagu soo saaro shidaal wuxuu keenay in Somaliland ku andacooto in deegaano ay leedahay la doonayo in shidaal laga soo saaro, taasi miyaanay noqon Karin bilowga nooc cusub oo dagaal oo Soomaaliya soo food saara.\nPuntland Shidaal ayaa laga baarayaa xagee ku dameeyaa?\nShidaalka laga baarayo Puntland waxaa la qabtey 90 maalmood in lagu soo saarayo, laakiin taasi ma dhicin 900 maalmood ka dib, waxaana la iswaydiinayaa balanqaadkii shirkadu xagee buu ku dambeeyaa?.\nCeelka Dharoor (Puntland) ee shidaalka laga baarayo\nDeegaanada Puntland ku dhawaaqdey in laga bilaabay shidaal baarista ee gobolka Nugaal waxay ka mid yihiin deegaanadii ay sahminta shidaal baarista ka wadey shirkadii Conoco, waxaase sanadkii 2005-tii heshiis arimahan ku saleysan la gashay xukuumadii Puntland shirkada Range Resources ee Australia laga leeyahay, iyadoo sidoo kale kula gashay heshiis in dooxda Dharoor ee gobolka Bari sidoo kale ay ka mid noqoto deegaanada shidaalka laga baarayo.\nWarbixinta website-ka African Oil ee la xiriirta shidaal baarista Puntland.\nSida ku cad website-yada shirkadaha African Oil oo ah shirkada laga leeyahay wadanka Canada waxay haysataa danaha shidaal baaris ee ceelasha Dharoor & Nugaal 45%, shirkada Red Emperor oo ka hawlgasha Puntland & Georgia oo ka mid aheyd Ruushkii burburray kana diiwan gashan wadanka Ingiriiska waxay haystaa 20% danaha shidaal baarista Punland, halkan Shirkada Range Resources ay leedahay 20%.\nWarbixinta shirkada Horn Petroleum\nDawlada cusub ee dhawaan laga dhisay Muqdisho waxay soo wadaa hindise cusub oo ku aadan baaritaanka iyo soo saarista shidaalka Soomaaliya, iyadoo dawladan ay isku aragto dawlad rasmi ah oo ay tahay in looga dambeeyo dhamaan heshiisyada arimahaasi ku aadan.\nDuulaanka Kenya & shakiga ku gadaaman\nTuhun xoogan ayaa ku jira hawlgalka military ee Kenya ka wado Koonfurta Soomaaliya, iyadoo farta lagu fiiqayo in uu qayb ka yahay damac la xiriira heshiis shidaal qodis oo Kenya la gashay shirkado ajanabi ah oo laga leeyahay wadamada Norway, Italy, UK iyo Faransiiska.\nHeshiiskii guuldareystey ee Kenya la saxiixatey xubno ka mid ahaa xukuumadii hore ee Soomaaliya ee la xiriiray badda u dhaxeya Soomaaliya iyo Kenya wixii ka dambeeyey waxaa soo xoogeysanayey tuhunka ku aadan in Kenya damac ka galay inay shidaal baaris ka sameyso deegaano ka mid ah dhulka Soomaalida oo ku dhaw xuduudeeda.\nWarbixino hor u dhac ayaa sheegaya in Kenya heshiis dhanka shidaalka ah la gashay shirkado kala duwan iyadoo kula heshiisay in shidaal laga soo saarao ceelal ku yaal dhul-badeedka Soomaaliya, sida heshiis ay Kenya la gashay shirkada Eni ee Talyaaniga laga leeyahay taasi oo qaadanaysa Aaga (Block) L21, L23 & L24.\nSidoo kale Kenya waxay kula heshiisay shirkada Total S.A ee Faransiiska Aaga (Block) L22, halka shirkada Mareykanka Anadarko Petroleum Corporation ay qaadanayso Aaga (Block) L5, halka shirkada Statoil ee Norway laga leeyahay ay qaadanayso Aaga (Block) L26.\nDawlada Cusub & Hindisaha qorshaha shidaalka\nIlo wareedyo lagu kalsoon yahay ayaa xaqiinaya in qorshaha dawlada cusub ay ka mid tahay in dib u eegis lagu sameeyo heshiisyadii khayraadka dabiicaga ah ee Soomaaliya la galey wixii ka dambeeyey 1991-kii, taasina waxay dhalin doontaa muran iyo isku dhacyo dhanka siyaasada ah oo ku noqda cabqad dawladan cusub ee haatan guurguurashada bilowday, tiiyoo aan wali gaarin inay socoto oo taagtaagsato, waxaana jiri doona is maandhaaf ku saleysan qaabkii looga faa’ideysan lahaa khayraadka iyo cida xaq u yeelan karta in ay heshiis gaarto.\nSoomaalida dhagahooda waxaa ka guuxayay tan iyo 1950-kii “Dalkiinna shidaal ayaa ceegaaga oo waxaad noqonaysaan bulsho dhaqaale meel ay kala dhigaan wayda”, taasi ma noqon ilaa iyo hada mid soo muuqata, waxaana 30-kii sano ee dawladnimada rasmiga ah la haystey meel kasta oo ka mid ah dhulka Soomaalida cagta mariyey shirkado waa weyn oo laga leeyahay Mareykanka iyo Yurub kuwaasi oo maaweelo iyo hoosaasin looga dhigay Soomaalida in shidaal loo soo saarayo oo sida Carabta shaqo doon loo soo aadi doono.\nDawladaha shirkadihii shidaalka ka baaray Soomaaliya & Ilaalinta danahooda\nHawlihii shidaal barista shirkadihii ay kamid ahaayeen Conoco, Amoco, Chevron, iyo Phillips iyadoo Conoco & Philips ay midoobeen 10 sano ka hor lana baxeen magaca ConocoPhilips ay sameeyeen ogow malaayiin doolar ayaa ku baxdey, waxayna haystaan shirkadahaasi ruqsado dawladeed oo cadeynaya xaq u lahaanshaha barista iyo soo saarista shidaalka, marka xagey kala galayaan heshiisyadaasi iyo kuwa cusub.\nCeel shidaal ay ka baartey shirkada Conoco waqooyiga Somalia\nShaki badan ayaa ku gadaaman sida ay u noqon karto hawl guuleysata hawlaha baaritaanada xiligan, iyadoo la leeyahay shirkadaha waa weyn ee Mareykanku badankood leeyahay ee 50-kii sano ee ugu dambeeyey shidaalka ka baarayey Soomaaliya in dantooda la ilaaliyo waxay xitaa u tahay mowqif cad dawlada Mareykanka, tiiyoo ay ku sii lamaansan tahay damaca wadamada Yurub iyo kuwa kale oo ku aadan sidii loogu tartami lahaa dahabka madow ee Soomaaliya (Shidaalka).\nIn ummada Soomaaliyeed looga faa’ideeyo khayraadkeeda dabiiciga ah ee EEBE ku maneystey ma ahan wax diimo laga qabo, waxaase ciil iyo caro ah in waraabayaal iyo afmiishaarin dulaalin ah oo dalalkooda ku wareeray ay ka dhigtaan shaqo iyo jahwareerin bulshadan daalan ee diifta colaadeed la kufaa kacaysa.\nHadii loo helo nidaam iyo talo toosan Soomaaliya khayraadkeeda ku dihan, dalkana nabad loo doono kala qoqobka iyo siyaasadeed iyo kan deegaan meel la iska dhigo waxaan shaki ku jirin in la heli lahaa baraare iyo barwaaqo.\nTusaalaha habka qaldan ee ka faa’ideysiga khayraadka wadan.\nDalka Nayjeeriya gobolka ka tirsan ee Niger Delta waa gobolka laga soo saaro badi shidaalka uu hodanka ku yahay wadanka Nayjeeriya, gobolkaasi waxaa ku dhaqan 31 milyan oo qof, shidaalka gobolkaasi laga soo saaro wuxuu dabooli karaa baahida guud ee dhamaan dadka ku dhaqan gobolkaasi hadiiba aanay shaqo tagin oo ay jiif 24-ka saac seexdaan.\nLaakiin taasi badalkeedii gobolkaasi wuxuu ka mid yahay meelaha ugu liita xaga nolasha dadka wadankaasi, caafimaad xumo, biyo la’aan, waxbarasho la’aan , colaad iyo dagaal ayay ehel u yihiin, faa’idada khayraadkooda waxay jeebka ugu dhacdaa shirkadaha shisheeye ee ka macaashaya khayraadkoda, waxaana taasi ugu wacan maamul xumada iyo tayo xumada hogaamineed ee dadka maamulka dalkaasi haya.\nTusaalaha ugu wanaagsan ee bulshada khayraadkooda looga faa’ideyn karo.\nDalka Venezuela, waa wadanka shanaad ee ugu badan dhoofinta shidaalka Dunida, wuxuuna safka hore uga jiraa 10-ka wadan ee leh keydka shidaal aduunka.\nIyadoo la adeegsanayo xirfad hogaamin iyo tayo maamul wanaag waxaa la sameeyey in khayraadka wadanka looga faa’ideeyo dadka wadanka .\nMadaxweynaha wadankaasi Hugo Chavez wuxuu la soo baxay siyaasad dhaqaale oo uu ku qaramayeey hay’adihii shidaalka qaabilsanaa, wuxuuna mudo ka yar 10 sano ku guuleystey in uu hoos u dhigo shaqo la’aantii iyo in bulshada la maalgaliyo.\nShirkada dawladu leedahay ee Petroleos de Venezuela (PDVSA) waxaa waajib ku ah in 10% dhaqaalaheeda ay ku bixiso maalgalinta bulshada, sanadkii 2007-dii shirkada PDVSA waxay ku bixisay $ 14.4 bilyan oo doolar mashaariic isagu jira dhismaha Isbitaalo, daaweyn iyo baaritaano caafimaad oo lacag la’aan ah, cunto qiimo dhimis huwan, agabka guryaha oo la siinayo deegaanada ay degan yihiin dadka saboolka ah, shaqo abuuris ka baxsan arimaha shidaal soo saarista, Jaamacado iyo barnaamijyo waxbarasho.\nShidaalka ay soo saarto Venezuela iyagu oo qura kama faa’ideystaan, waxay ku siisaa dalka Cuba shidaal gaaraya 100 kun oo fuusto maalint kasta qiime ka jaban 40% qiimaha caadiga ah ee shidaalka dunida, iyadoo taasi badalkeedii ka hesha Cuba in dadka reer Venezuela ay caafimaad lacag la’aan ah ugu safraaan Cuba.\nSidoo kale Cuba waxay u dirtaa Venezuelans sanad kasta 35 ilaa 50 kun oo qubaro caafimaad, Sports iyo cilmiga kale si ay u caawiyaan reer Venezuela .\nHadaba in shidaal la baaro ama khayraad kale laga faa’ideysto wax xun ma ahan laakiin caqligee iyo kartidee Soomaalidu u heli kartaa dad xisaabtan iyo xeeladaysi heshiisyada ku xeel dheer oo aan xumaan reebin, xiiso iyo xaashiyo la saxiixo aan xalkoodu noqon xiiq iyo is xag-xagasho.\nNoofember 26, 2012 at 1:12 am\nwar mawlid walahi cayaar maaha runtii waa arin dhab ah waana wax loo bahnaa in dadku ogaadan wadna ku mahadsantahay\nDiseenbar 9, 2012 at 3:03 pm\nWaa arrin fiican.\nSoomaali oo dhan halkaas ayeey shaqo u doonanayaan ayagoo\nbaasaboor SOMALILAND wada heysta.\nSOMALILAND = DHULKII SOOMAALIYQA = BEYTU SOMALI.\nKKKKKKKKKKKKKKKKKKKK ama halla ictiraafo ama yaan la ictiraafin, markasta waa DHULKII SOOMAALIYEED…..


Thursday March 21, 2019 - 20:20:12 in Wararka by Liibaan Jeexoow\n20-kii Bishii maarso sanaddii 2003 ayay ciidamada mareykanka duullaan cirka iyo dhulka ah ku qaadeen ciraaq oo xilligaas uu maamulayay kaligii taliye Saadaam Xuseen.\nDuullaanka Mareykanka ee Ciraaq oo qeyb ka ahaa xamladii saliibiga ee xilligaas uu iclaamiyay G.W.Buush madaxweynihii hore ee mareykanka ayay America ka dhaxashay jab aan kasoo waaqsasho laheyn.\nDhowr iyo toban sanadood kadib duullaankaas ayay Mareykanku markale dib ugu laabteen Ciraaq markii ay iclaamiyeen in dagaalkii weynaa ay soo gaba gabeeyeen sanaddii 2011 ayna ciidamadooda badankood kala baxeen wadanka.\nkhasaaraha dhimashada ciidamada mareykanka ee dagaalka ciraaq ayuu qoraaga caamir Cabdul Muncin ku sheegay sanaddii 2010 50 kun askari laakin USA ayaa diiday oo dhimashada ciidamadeeda Ciraaq kusoo koobtay Afar iyo Boqolaal.\nDadka Ciraaqiyiinta ah ee ciidamada Mareykanku gacmahooda ku laayeen ayay hay'ado laga leeyahay dalka Ingiriiska ku sheegeen 106 kun oo qof, dadkaas oo ay ciidanka Americank ah rasaas ku toogteen.\nMarkazka ORB ayaa tirakoob cusub oo sanadkaan uu kasoo saaray khasaaraha ka dhashay duullaanka Ciraaq wuxuu ku sheegay hal milyan iyo 33 kun oo qof laakin laba Urur ingiriis ah waxay sheegeen in dhimashada guud ee ka dhalatay duullaanka Ciraaq ay gaarsiisantahay Hal milyan oo qof halka tirakoobyo kale ay sheegayaan in dhimashadu ay tahay 654 kun oo qof.\nSi walba oo ay ahaato 5000 askari amerikaan ah ayaa wali ku sugan ciraaq halkaas oo ay muslimiinta sunniga ah dhagaro ugu maleegayan.


Siyaasiga cabdiraxman cabdishakuur oo Dowlada Farmaajo la Heshiiyey – Marqaanmedia24.com\nSiyaasiga cabdiraxman cabdishakuur oo Dowlada Farmaajo la Heshiiyey\nApril 15, 2018 maqal iyo muuqaal, wararka 9\n“AMAR DAWLO MUDEEC, NINKA DIIDA DABBAAL” baan maqli jiray kollay. Ninkani dawladda la ma uusan heshiinin ee waa uu u hoggaansamay ka dib markii miyirka loo toosiyay ee waxa uu yahay la dareensiiyay.\nTOE THE LINE OR YOU ARE TOAST, SIMPLE AS.\nWaraabo marabiyo ma noqdo, waxaa kaloo jirta ninkii abeeso hoosta gashta asagaaka shalayndoono, Cabdiraxmaan Cabdishakuur qudbooyinkiiisii waa duubanyihiin siyaasina ma aha qofkuu siyaasi u noqdo asagaa cirka roobka ku og. Hadaladii qabiilqabiilka ahaa waa duubanyihiin. Sidaas darteed Oday Basbaas waa runtiis Waa u hogaansamay laakiin nin qaad qaad bartay gavantiisa ma celinkaro waa nin uu ka uraayo Qabiilku\nNin weyn oo aqoon isku huba walee inaanad sidiisii u hadlin. Toe the line or you are toast is Afweyne’s mantra.\nAad iyo aad ayaan uga xumahay in dhaqan aad mooryaanimo ku tilmaantaan nin ay dawlad dhami kula kacday aad adna u riyaaqdo. Taasi waxa ay aad iyo aad u cabireysaa halka aad xaqiiqadii taagantahay. Yacni munaafaqnimo waxa aad ka cabataa cadaalad daro. Kii cadaalad daradaas lagu sameeyay ee weliba in qudha laga jaro loogu talo galayna waad ku raacsantahay.\nWalaahi fashil ayaad tahay. Si kasta ood harag idaad u gashato yeymadaada waxa laga gartaa miciyaha aad banaanka usoo bixiso markaad aragto dhiiga cadawgaaga oo la daadiyay.\nAxmed dhakhtar aad ninka fikirkiisa kahadley maxaad uhabareysa marna ucalacaleysa mise dumar badan ayaadlasoo jirtay gah gah gah gah\nJirtay=kortay ayaan ula jeedaa\n@ Mudane Kamaal Adan,\nAfkaaga caano lagu qabay ina adeer! Waxgaradka adiga oo kale ee akhyaarta ah ayaynu mar kasta u baahannahay in ay waxmagaratada runta u sheegaan oo ay maanka qaldan ka saxaan.\nAllaah Ya Cizzak!\nKolay munaafaqadaada maalinba inbaa soobaxaysa kolay laangaab cuqdadeysan ayaad tahay kolay dowlad somaliyeed taageeri maysid farmaajo ayaad qabyaalad kutaageeraysaa isna waa marti wax uu kuuqaban karano majirto hadaad aargudasho kasugaysay ninkaan aad kadaba mashxaradayso c/shakuur in dulmi loogaystay wixii diin leh waa ogyihiin laakin nacas adoo kala bilaa caqli ah cuqdadeysan indhihiisu wax kalay arkaan calaa kuli xaal farmaajo waa inan layaal cidii kasugaysa inuu u aargudo\nWaar dadkani damiir malaha. Xitaa qalbi dhagax oo ah daaroodkay KU dhintaan ayaa markii la dhiibay intay wadaninimo iyo dareen Soomaaliyeed geli lahaa ayay Farmaajo oo Mooge. Ah daba fadhiisteen.\nQudhaanjo goof hawiye ama geed Iidoor dhulkooda ku yaala KU nool haday xagtini. Soo gaadho farxad bay kala dilaacaan. Neceyb kuwan halkaas ayuu ka gaadhay.


KALIGAA GAARI HAWADIN\nUrurka wadayaasha APP waa halkan\nUrurka Darawalada ayaa guulo dhaxal gal ah u soo hooyiyay darawalada Uber iyo Lyft ee Seattle, iyagoo ku guulaystay heerarka shaqada ee qaranka hogaaminaya oo ay ku jiraan:\nFasaxa jirada ee la siiyo darawalada Magaalada Seattle - shaqaalihii ugu horeeyay ee dalka ka shaqeeya oo heli kara maalmo jiro oo mushaari ah – sidaa drteed qasab ma’ahan darawalada ay aadan shaqo iyagoo xanuunsan inta lagu jiro cudurka faafa ee COVID-19.\nSeatle Waxay hogaamisaa cadaalad u raadinta dhanka mushaar bixinta wadanka oo dhan, iyadoo hubinaysa in darawaladu kasbadaan mushaar nololeed kufilan Kharshkooda kadib.\nWaa shaqaalaha wadanka ugu horreeya oo laga difaaco shaqo-joojin aan cadaalad ahayn iyo samaynta xarun lagu taageero darawallada isticmaalo app-ka.\nRIIX HALKAN SI AAD U OGAATO XUQUUQDAADA\nUrurka Darawalada waa codka Washington ee in ka badan 30,000 oo darwaliin ah kuwaas oo katirsan Uber iyo Lyft. Ka dib sanado aan u doodaynay si madax banaan, waxaan samaynay Ururka ay ku midaysan yihiin Darawaliinta si aan kor ugu qaadno cadaalada iyo hufnaanta warshadaha gaadiidka gaarka ah ee Seattle. 14 luuqadood oo kala duwan ayay ku hadlaan shaqaalaha ururka darawaliinta.\nTan iyo markii la bilaabay Xarunta Kheyraadka Darawalada sanadkii 2021, Ururka Darawalada ayaa awood siiyay oo horumariyay nolosha kumanaan darawaliinta Uber iyo Lyft iyada oo loo marayo matalaad, wacyigelin, waxbarasho, iyo adeegyo kale oo taageero ah. Ilaa hadda waxaan gaarnay:\n13,157 xiriir oo lala yeeshay darawalada iyadoo lasiiyay waxbarashada ku saabsan guulihii dhawaa, adeegyada taageerada, iyo agabka\n277 dhacdo oo wacyigelin ah oo isku xirta darawallada tallaallada, PPE, faa'iidooyinka, iyo ogolaanshaha kaalmada\n1,450 Tababaro ku saabsan "Ogow Xuquuqdaada" oo loo qabtay darawalada iyadoon loo eegin xubinnimada darawalka ee ururka.\n4,026 darawalo ayaa galay Xarunta Kheyraadka Darawalada\n808 shaqo joojin aan cadaalad ahayn ayaa la aqoonsaday\n230 akoonnada darawallada ayaa dib loo hawlgeliyay si ay u soo celiyaan ilo dakhli iyo xasillooni maaliyadeed!


Caanaha hooyadu waxa ay wiilka ka dhigaan mid caqli badan\n» Caanaha hooyadu waxa ay wiilka ka dhigaan mid caqli badan\nGuud ahaanba caruurta la nuujiyo caanaha hooyada waxa ay ka helaan wax tar wayn. Hadaba wiilashan ayaa waxa wanaagsan natiijada ay ka gaadhaan waxbarashada marka loo eego kuwa ku koray caano boode loo walaaqay. Nuugida naaska hooyo ayaa waxa ay ilmoha ka caawisaa caqliga inta uu korayo oo uu ka gaadhayo 10 sano iyo in ka badan.Ugu yaraana ilmohu waa in la nuujiyaa 6 bilood si uu u helo faa’iidada ku jirta caanaha uu ka helayo hooyadii. Sidoo kalena waxbarashada sida xisaabta, akhirska iyo qorida ayaa ilmohu ka gaadhayaa meel sare.Natiijada baadhitaankan ayaa waxa soo bandhigay aqoonyahano u dhashay wadanka Australia markii ay mudo darsayeen 1000 carruur ah. Daraasada oo soctay laga bilaabo markii ay caruurtu ku unkameen uurka oo ay jireen 18 asbuuc ilaa intii ay ka gaadhayeen 10 jir.- Wiilashii la naas nuujiyay mudo lix bilood ah ayaa waxa lagu ogaaday in ay lug ku lahayd natiijada wanaagsan ee ay sameeyeen. Laakiin wax isbeden wayn ah lagama arag natiijada gabdhaha, sidaasna waxa ay ku qoreen aqoonyahanada Jaamacada Western Australia, Perth, jariidada Pediatrics. Tanina waa mid faa’iido u leh wiilasha maadaama ay gabdhaha wadamada Australia iyo Sweden kaga fiican yihiin waxbarashada wiilasha.Xataa markii baadhitaanka la waday oo la tix galiyay arimaha kale ee lug ku yeelan kara in wiilasha natiijadooda waxbarasho kor u kacday sida hooyada aqoonteeda iyo dhaqaalaha qoyska ayaa hadana naasnuujintu noqotay mid saamayn ku leh wiilasha.Fikir la’aaminsan yahay ayaa ah in xidhiidhka ka dhexeeya hooyada iyo cunugu uu aad u xoogaysanayo marka hooyadu nuujinayso cunuga, xidhiidhkaasina lug ku yeelanayo waxbarasha cunuga.Fikir kalena waxa uu sheegayaa in dheecaanada la socda caanaha hooyada in ay hore u marinayaan maskaxda.\n- Daraasaadayadu waxa ay markale sheegaysaa in naas nuujintu, ugu yaraan 6 bilood ay qayb wayn oo laxaad leh ka qaadato horumarka uu ilmohu gaadho, ayuu ku sheegay doktor Wendy Odd joornaalka Pediatrics.(source: aftonbladet.se)\nAnonymous2/14/2011waa sax wax ka fiican waa la waayay, naagaha qaarkooda naasaha inay ka dhacaan ayay ka baqayaan ilmahooda caano kama siiyaan naaskooda, naaskaaga waxaa kaaga muhumsan cunugaaga caafimaadkiisaReplyDeleteAdd commentLoad more...


Mareykanka oo si buuxda u taageeray Rooble, soona saaray hanjabaad culus - Caasimada Online\nHome Warar Mareykanka oo si buuxda u taageeray Rooble, soona saaray hanjabaad culus\nMareykanka oo si buuxda u taageeray Rooble, soona saaray hanjabaad culus\nWashington (Caasimada Online) – Dowladda Mareykanka ayaa sheegtay inay tallaabo ka qaadeyso kuwa caqabadda ku ah nabadda Soomaaliya, waxayna ka hortimid shaqo ka-joojinta uu madaxweynihii hore sheegay inuu ku sameeyey ra’iisul wasaare Rooble.\n“Dowladda Mareykanka waxay diyaar u tahay inay tallaabo ka qaado kuwa carqaladda ku ah waddada nabadda Soomaaliya,” ayaa lagu yiri qoraal kasoo baxay xafiiska arrimaha Africa ee wasaaradda arrimaha dibeddda.\nDowladda Mareykanka ayaa sidoo kale sheegtay in kulanka Golaha Wadatashiga Qaran loogu baahan yahay si deg deg, si loo dedejiyo loona hormariyo hanaanka doorashada.\nWaa qoraalkii ugu kululaa ee Mareykanka kasoo saaro xaaladda siyaasadeed ee Soomaaliya, islamarkaana uu si toos ah taageero ugu muujiyo mid ka mid ah dhinacyada is-haya.\nQoraalkan ayaa dhabar-jab weyn ku ah madaxweynihii hore ee Soomaaliya, wuxuuna tusmeynayaa in caalamka ka qustay xal, islamarkaana wixii hadda ka dambeeya ay diyaar u yihiin inay toos wax uga qabtaan carqaladda joogtada ah ee madaxweynihii hore.\nMareykanka ayaa awood u leh xayiraad socdaa iyo mid dhaqaale uu saaro cid kasta oo carqalad ku ah nabadeynta Soomaaliya.\nCaasimada Online ayaa rumeysan in hanjabaadda Mareykanka ay bilow u tahay kuwa badan oo kasoo socda dalalka daneeya Soomaaliya, gaar ahaan dalalka Yurub.


Taariikhda Andre Ayew - BBC Somali\nCiyaaryahanka caalamiga ah ee u dhashey Ghana, ayaa soo bandhigay inaanu aheyn nin ay quus ku ridi karto xaaladaha adag.\nBishii January, 26 sano jirkan ayaa lagu khasbay inuu galo keydka kooxda Swansea, markii Francisco Guidolin uu noqday tababare, ka gadaal markii la eryey Garry Monk, ha yeeshee si wanaagsan ayuu arrintani uga fal celiyey.\nDabeecaddiisa wanaagsan, ciyaartiisa joogtada ah ee wanaagsan iyo goolashiisa kaliya uma aheyn marqaati shaqsiyaddiisa uu wax ku xalin karo, laakiin sidoo kale waxey ka caawisay kooxda inuu ka hor joogsado iney gasho heerka labaad ee horyaalka.\nAyew ayaa dhaliyey laba gool oo khatar ah, taasoo ay kaga badiyeen 3 - 1 Liverpool, si uu uga kaalmeeyo kooxdiisa iney hesho natiijo wanaagsan, taasoo kama danbeyntii xaqiijineysa iney Swansea badbaaday, kagadaal olole addag oo madax xanuun badnaa.\nSidaa darteed, ma aheyn wax lala yaabo inuu ku guuleysto abaal marinta xagaaga ee kooxda.\nFoomkiisa wuxuu ahaa mid soo jiidasho leh bishii August ee aynu soo dhaafnay. Kooxda West Ham United ayaa ku wareejisay Ayew bariga London record qiimihiisu ku kacayo £20.5m.\nAyew ma nasiib badnayn markii uu si xun ugu dhaawacmay horyaalka.\nLabo bilood oo uu maqnaa kadib, wuxuu dib ugu noqday ciyaarihiisa dhamaadkii bisha October.\nWaxey aheyd "hamuunta ka muuqata indhaha Ayew" markii ugu horeysay ee ay si wadajir ah u wada dhaleen, taasoo ku riixeysay in Ayew uu tuso qiimaha uu ugu fadhiyo kooxdiisa cusub xili ciyaaredka soo socda.\nDhabtii, wuxuu sii wadey illaa iyo 2016-ka Ayew inuu ahaado Ciyaarhanka Kubadda Cagta Caalamiga ee ugu weyn Ghana.\nXagga sare ayuu kaga qornaa waraaqaha lagu muujiyo natiijooyinka, iyadoo dalkiisa uu kaga adkaaday 2-0 kooxda Mauritius, taasoo kooxda Xidigaha Madow u suuragelisay inay u gudubto heerka is reeb reebka kama danbeynta ee ciyaaraha koobka Qaramada Africa ee ka dhici doona sanadka danbe dalka Gabon.\nMarkii ay jirtey jah wareerka 2016-da - taasoo ah dhaawac iyo ka ciyaarista dhinac addag, Ayew ayaa mar waliba soo gudbinayey ciyaarta la doonayo teeda ugu wanaagsan.\nXiligaa kadib, wuxuu wajahayey inta badan cadaadis iyo quud dareyn noloshiisa, isagoo ah wiilka rug cadaagii reer Ghana Abedi Pele Ayew, kaasoo si guud ahaaneed looggu qiimeeyo inuu kamid yahay ciyaar yahanada Afrika ugu wanaagsan mid ka mid ah inta badan.\nAbadi Pele Ayew ayaa ciyaarey 73 kulan, wuxuu u dhaliyey 33 gool kooxda qaranka ee Xiddiga Madow, isagoo ka caawiyey in 1982-dii ay qaadeen koobka Qaramada Afrika, wuxuuna ciyaarayey illaa iyo sanadkii 1992-dii. Sidoo kale, wuxuu 1993-dii la qaadey kooxda Marseille koobka Horyaalka Yurub, isagoo kooxdiisa iyo markaa ay guul daro la kulmeen gaba gabadii laba sano kahor.\nLaakiin Axmed Brynes, oo ah tababaraha kooxda Nania FC - dhanka Ghana oo ah halkii uu markii ugu horreysay uu kasoo billaabay Ayew, si uu u raaco saan qaadka aabihii - ayaa sameeyey odoros cajiib ah.\n"Markii Ayew uu ahaa oo kaliya 14 sano jir, wuxuuba markaaba soo bandhigay ciyaar cajiib aa, isagoo markaa oranayey 'waxaan doonayaa inaan noqdo qof ka wanaagsan aabahay", Byrnes wuxuu sidaas u sheegay BBC-da qeybteeda Sports-ka.\nAbedi Pele Ayew ayey BBC-da u dooratey inuu noqdo ciyaar yahanka Kubadda Cagta ee sanadka 1992-dii. Ayew-ga yar ayaa isna qaaaday abaalmarintaasi 2011-kii, balse sanadkanna ma heli doonaa?


Duulimaadyo badan oo London, Kyiv iyo Istanbul ku socda Air Astana hadda\nBogga ugu weyn » Maqaallada Wararkii Ugu Dambeeyay » Airlines » Duulimaadyo badan oo London, Kyiv iyo Istanbul ku socda Air Astana hadda\nAirlines • Airport • Aviation • Jebinta Wararka Yurub • Jebinta Wararka Caalamka • Jebinta Wararka Safarka • Safarka Ganacsiga • Wararka Kazakhstan • News • Dib-u-dhiska • Waajib ah • Dalxiiska • Gaadiidka • Cusbooneysiinta Socdaalka Safarka • Warka Safarka Safarka • Wararka Turkiga • Wararka UK • Ukraine War Deg Deg Ah • Wararka kala duwan\nAir Astana ayaa ku dhawaaqday in la kordhiyay inta jeer ee ay tagaan Ukraine iyo Turkiga, waxayna dib u bilaabaan duulimaadyadii London.\nAir Astana waxay kordhisaa jadwalka Istanbul.\nAir Astana waxay ku daraysaa duulimaadyo badan oo Kyiv ah.\nAir Astana waxay dib u bilaabi doontaa duulimaadyadii London tooska ahaa ee Nuur-Suldaan.\nAir Astana waxay soo bandhigtay soo noqnoqosho dheeri ah oo u dhexeysa Kyiv iyo Nur-Sultan Talaadadii, Sebtember 7, 2021, iyada oo caasimadaha Kazakhstan iyo Ukraine ay hadda ku xirnaayeen saddex jeer toddobaadkii Isniinta. Talaado iyo Khamiis. Shirkaddu waxay kaloo maamushaa duulimaadyo u dhexeeya Kyiv iyo Almaty Arbacada, Sabtida iyo Axadaha.\nAir Astana waxay sidoo kale bilaabi doontaa soo noqnoqoshada saddexaad inta u dhaxaysa Istanbul iyo Almaty 17-kii Sebtembar 2021, iyadoo duulimaadyadu ahaayeen Talaado, Jimce iyo Axad, iyo sidoo kale adeeg u dhexeeya Istanbul iyo Nur-Sultan Khamiista.\nHawada Astana sidoo kale wuxuu dib u bilaabayaa duulimaadyadii tooska ahaa ee London ilaa Nuur-Suldaan toddobaadkii laba jeer Arbacada iyo Sabtida laga bilaabo 18-ka Sebtember, 2021.\nRakaabka waxaa si naxariis leh looga codsanayaa inay raacaan shuruudaha gelitaanka kahor duulimaadka Air Astana website.\nAir Astana waa calanka sida Kazakhstan, oo fadhigiisu yahay Almaty. Waxay ka shaqeysaa adeegyada jadwalka, gudaha iyo kuwa caalamiga ah 64 marin oo laga soo qaado xarunteeda weyn, Almaty International Airport, iyo xarunta labaad, Nursultan Nazarbayev International Airport.


"Waa Qaaraan aan Qabiil iyo Qadarin-Qoys toona ku Qotomin"\nkulankan waxaa Minneapolis lagu qabtay dabayaaqadii bishii September\nShir eey si heer sare ah u soo agaasimeen ururka Ardayda Somaliyeed ee Minnesota (MSSU) ayaa dabayaaqadii bishii ina dhaaftay lagu qabtay xarunta College-ka Minneapolis Community & Technical College ee bartamaha magaalada Minnapolis, oo ah goob eey u waxbarasho tagaan boqolaal arday Somaliyeed ah.\nShirkan ayaa looga gol lahaa in taageero dhaqaale loo fidiyo afarta jaamacadood ee ugu waaweyn Somaliya ee kala ah: Jaamcadda Muqdisho, Jaamcadda Hargeysa, Jaamcadda Boosaaso iyo Jaamcadda Camuud ee Boorame. Ardayda Somaliyeed ayaa dadaalka noocan ah bilaabay kal hore, iyagoo deeqo waxbarashada looga dhiibayo u fidiyey 8 arday Somaliyeed ah oo wax ka dhigata Jaamcadaha aan soo sheegay oo min laba loo qeybiyey. Waxaa shardi aasaasi ah u ahaa si uu ardaygu deeqdan waxbarasho u helo dhowr arrimood: (A) inuu ardaygu ahaadaa mid kamid ah kuwa ugu waxbarashada wanaagsan Jaamcadaas. (B) inuu kasoo jeedaa qoys sabool ah oo aan awood iyo taag toona u laheyn ineey ka dhiibaan waxbarashada ardaygaas iyo shuruudo kale.\nMaamulka jaamacadaha ayaa loo xilsaaray iyagu ineey si caadil ah u soo xulaan ardaydan nasiibku soo doontay. Ardayda Somaliyeed oo kaashanaya qaar kamid ah jaaliyadda jecel aqoonta iyo waxbarashada ayaa sanadkii hore ku guuleystay ineey deeqdaas waxbarasho gutaan. Wexeey tallaabadani baal dahab ah ka gashay taariiqda Ardayda Somaliyeed ee reer Minnesota. Iyagoo halkaas kasii anba-qaadaya ayeey Ardaydu sanadkanna tiigsadeen tallaabo tii horeba kasii dadaal badan. Wexeey shir isugu yeereen Jaaliyada gobolka. Waxaa shirkaas casho heer sare ah ku sadaqeystay qaar kamid ah maqaayadaha Somalida ee wanaaga jecel. Inkastoo tiradii badneyd ee la filayey eeysan ka soo qeyb galin shirkan muhiimka ah, haddana waxaa yimid dadyow ka tirsan Jaaliyadda kuwooda ugu cad cad. Waxaa halkaas warbixino ku saabsan Jaamacadahaas looga dhageystay aqoonyahanno Somaliyeed oo dhawaan soo booqday Jaamacadahaas, amaba si gaar ah uga war! haya. Dhamaan fariintu wexeey isugu soo biyo-shubaneysay muhimadda eey leedahay taageerada Jaamacadaha dalka ka dhisan. Laakiin taageeradu eey ahaato mid lala beegsanayo jiilka ugu nuxurka badan dadka Somaliya ku haray oo ah : Dhalinayarada waxbaraneysa.\nDigsi iyo saddex dhardhaar:\nWaa sawir kamid ah sawirro lagu soo bandhigay kulanka.\nWaxaa la soo gaaray xilligii lacag uruurinta. Ururka ardaydu wexeey soo qoondeeyeen in la kafaalo-qaado oo waxbarashada laga dhiibo 50 arday oo ku kala firirsan afartan Jaamacadood. Waxaa la soo dhex dhigay dadweynaha in qofka ugu badani uu damaanad qaado 3 arday sanadkiiba, taas oo ku kaceysa isugeyn lacag gaareysa $1,200.00 sanadkiiba (kun & laba boqol oo doolar). Maadaama eey halkii arday waxbarashadiisu ku kaceyso $400.00 sanadkiiba. Waxaa iigu yaab badnaa markii eey gacmaha taageen qaar kamid ah Ardayda Jaamacadaha Minnesota oo si isla le'eg wax ula qeybsaday qaar kamid ah Ganacsatada Somalida. Waxaa halkii lagu damaanad qaaday deeqo waxbarasho oo gaareysa illaa iyo 12 arday - baan filayaa- kadib markii eey 3 qof si geesinimo leh u damaanad qaadeen 12 kaas arday. Wexeey aheyd daqiiqado xamaasad iyo reyreyn xambaarsan. Guubaabin iyo sacab iyo takbiir ayaa mar qura isla qabsatay hoolkii shirka.\nWaxaa dabadeed la bilaabay in loo yeero dad damaanad qaada laba arday sanadkii, taas oo ku kaceysa $800.00. Sidoo kale, Arday iyo Ganacsato iyo shaqsiyaad caadi ah ayaa si Somalinimo iyo Islaanimo ku dheehan tahay gacmohooda u taagay, halkaasna ku kafaalo-qaaday arday jooga meel Somaliya ka mid ah oo eeysan magac, heyb iyo urur gooni ah wadaagin. Aniga wexeey ii aheyd khibrad aanan horey uga baran Somali. Wexeey iila mid noqotay sidii anigoo ku riyoonaya oo kale.\nArday Soomaaliyeed ee wax baranaya: Waa ardayda la rabo in loo agaasimo sidii ay u heli lahaayeen tacliin sare marka ay dhamaystaan dugsiyada hoose/dhexe iyo sare.\nQeybtii ugu danbeeysay ayaa loo yeeray shaqsiyaad kafaala-qaada hal arday oo qura sanadkiiba. Taas oo ku kaceysa $400.00 oo kaliya sanadkii oo dhan. Taas oo dhiganta lacag ka yar $40.00 bishii oo dhan. Shaqsiyaadkii ugu badnaa ayaa qeybtan ka qeyb qaatay. Arday, culimaa'udiin, gabdho, wiilal iyo ganacsataba looma kala harin. Sidoo kale, sawaxan taageero iyo takbiir wata ayaa meel walba laga maqlayey. Wexeey aheyd daqiiqado uu qof walba oo damiir lihi la danqado. Waxaa isugeyn halkii deeq waxbarasho oo hal sano ah looga bixiyey arday gaareysa illaa iyo 37 arday oo ku kala firirsan Jaamacadaha Somaliya.\nArrinta ugu xiisaha badan ee xusida mudani waxa weeye in qof kasta oo deeq-bixiye ah lala xiriirsiin doono ardayga uu waxbarashada ka dhiibayo. Iyagoo is dhaafsan doona fariimo E-mail ah, hadii uu u baahdana, deeq-bixiyuhu uu taleefon kula xiriiri karo ardayga uu damiintay, halkaasna eey isaga wareysan karaan halka eey waxbarashadu u mareyso ardayga. Xaqiiqo ahaan, talaabadan dheeraadka ahi wexeey xaqiijisay doorka hogaamineed iyo kan isxilqaamid oo eey ardayda Somaliyeed ee reer Minnesota ka soo bexeen. Wexeey tusaale ifaya u noqdeen kumanaan arday iyagoo kala ah oo kula lunsan caalamka oo dhan, ineey iyaga ku daysadaan. Wexeey Ardayda Minnesota baal-dahab ah kaga xaroodeen taariiqda cusub ee Somaliya oo aan lagu arag qaaraan ka baxsan mid qabiileed. Qaaraankaas oo ah sadaqada ugu weyn ee uu arday isagaba jeebkiisa Alle uun uu ka warqabo ku biiriyey iftiiminta jiilka mustaqbalka.\nWaalidiinta ardayda Minnesota, kuwa Somaliya, ganacsatada, aqoonyahanada, culimaa'udiinka, siyaasiyiinta iyo dhamaan qeybaha kala duwan ee Jaaliyada waxaa la gudboon ineey ku faanaan xidigaha Ardayda Minnesota, suura galinta eey suura galiyeen - Alle kadib - Barnaamij noocan ah. Barnaamijkii ugu horeeyey ee noociisa ah ee abid eey qayb aan isku heyb aheyn oo bulshada kamid ah eey fuliso - Intaan warhayo- .\nHorey ayeey ardaydu usoo agaasimeen kulan eey isugu yeereen dhamaan ardayda woqooyiga America, taas oo qeyb ahaan guul wax ku ool ah laga soo hooyey.\nMinneapolis Community & Technecial College\nFaafin: SomaliTalk.com | October 5, 2003


Wasiirka arrimaha gudaha iyo federaalka Soomaaliya oo ka badbaaday mooshin * Mareeg.com somalia, World News and Opinion.\nMuqdisho – Mareeg.com: Wasiirka Arrimaha Gudaha iyo Federaalka C/llaahi Goodax Barre ayaa ka bad baaday mooshin lag geeyey baarlamaanka Soomaaliya, kaasoo maalmahaan xildhibaanadu ka doodayeen.\nQaar ka mid ah xildhibaanada oo gaarayey 60 ayaa horay baarlamaanka u geeyey mooshin ka dhan wasiir Goodax, iyagoo sheegay inuu khalad ka sameeyey arrimaha maamul u sameynta qaar ka mid ah degmooyinka iyo gobollada dalka.\nIntii ay socotay dooda ayaa waxaa wasiirka arrimaha gudaha oo hadlay waxaa uu ka dalbaday Gudoonka Baarlamaanka in codka kalsoonida loo qaado, isagoo tilmaamay inuu diyaar u yahay wixii qaladaad ah iyo dal daloolaha jira inuu saxo.\nGudoonka Baarlamaanka ayaa amray in codka kalsoonida loo qaado, waxaana hoolka ku sugnaa 144 xildhibaan, 115 ayaa kalsoonida siiyey wasiir Goodax, 18 xildhibaan ayaa diiday, waxaann ka aamusay 11 Xildhibaas.\nWasiirka ayaa markii uu helay codka kalsoonida u mahadceliyey xildhibaanada, wuxuuna sheegay inuu saxayo wixii khalad ah ee wasaaradiisa laga tabanayo.\nDhawaan ayaa baarlamaanku su’aalo weydiiyey wasiirka arrimaha gudaha iyo federaalka C/llaahi Goodax Barre, waxaana xildhibaanada qaar sheegeen inuu baarlamaanka qncin waayey, taasoo keentay iney mooshin ka dhan ah geeyaan baarlamaanka.


Cashadii Ugu Caajiska Badnayd oo ay Wada Cuneen M/weynaha Xiligan iyo M/weynihii Hore ee Degaanka – Rasaasa News\nMadaxweynihii hore ee degaanka Somalida Ethiopia Daa,uud Maxamed Cali, oo aan mudo dheer cag dhigin xarunta degaanka Somalida tan iyo intii laga qaaday jagada madaxweynenimo ayaa dib ugu laabtay Jijiga ciidan.\nDaa,uud oo jagada madaxweynenimo ku waayey eedaymo badan oo uu galay, intii uu hayey talada degaanka Somalida Ethiopia ayeyna jirin wax dambi ah oo loo raacay, kolkii laga reebo jagada uu lumiyey. Daa,uud ma jiraan wax shaqo ah oo uu hayo, waxaana uu degan yahay Addis Ababa.\nDegaanka Somalida Ethiopia waa degaanka ugu madaxweyne badalida badan degaanada dalka Ethiopia, kuligoodna waxay jaga madaxweynenimo ku lumiyaan hanti lunsasho iyo musuqmaasuq. Arintaas oo lagu macneeyo inta badan lagu macneeyo in Somalidu ayna ahayn maamul aqoon, oo ayna kala garanaynin in jagada ay u hayaan ummada, balse mooda in ay beeshooda u hayaan.\nXiliyadii hore kolka lagu helo madaxweynaha jagada lumiya musuq maasuq iyo hanti lunsi waa la xidhi jiray, baryahan dambase waa la joojiyey sababta oo ah waxay noqotay arin uu madaxweyne waliba ku sii talo galo in kolka uu jagada laga qaado uu xabsi galo iyo waliba eedayn dibadeed oo la saaro dawlada Ethiopia.\nDawladu waxay samaysaa tababar joogta ah [on job training] oo la siiyo dhamaan masuuliyiinta degaanka Somalida Ethiopia, si loo yareeyo hanti lunsiga, walow aan la odhan karin la dabar jaray musuq maasuqa.\nImaanshaha Daa,uud Maxamed ee magaalada jijiga, ayaa abuuray hadal hayn ah in uu nin idman yahay, mar labaadna shaqo ka qaban doono degaanka Somalida Ethiopia. Jagadaas oo sida la sheeg sheegayo noqon karta mid ka mid ah jagooyinka ugu muhiimsan degaanka Somalida Ethiopia.\nDa,uud ayaa Jijiga loogu soo dhaweeyey si heer madaxweynenimo ah, waxayna casho wada cuneed madaxweyne Cabdi iyo madaxa xafiiska madaxtooyada. Waxaa isweydiin mudan in cashada dhaxdeeda ayna marna is daymoonin madaxweyne Cabdi iyo Da,uud waxayna u ekayd cashadu casho qosol la,aan ah.\nUrurka Dhallinyarada Somalida Ethiopia ee San Diego, oo Hamblayo udiraya shacabka Somalida Ethiopia Ciidul Fidriga


Maamulka Mahaddaay oo codsaday gurmad deg-deg ah. | Somali National Television - sntv.so\nHome WARARKA MAANTA Maamulka Mahaddaay oo codsaday gurmad deg-deg ah.\nMaamulka Mahaddaay oo codsaday gurmad deg-deg ah.\nMaamulka Degmada Mahaddaay ee Gobolka Shabeelaha Dhexe ayaa sheegay in ay cudurro ka dhasheen fatahaadda Webiga Shabeelle ee mara tuulooyimka Hoosyimaada Degmadaas oo kal hore ku soo butaacay xaafado ka mid ah magaalada.\nGuddoomiye ku-xigeenka Arrimaha bulshada Degmada Mahaddaay Mudane Saalax Fuleel Xaaji oo la hadlay Radio Muqdisho ayaa hoosta ka xariiqay in xaalado nafaqi darro ah ay ka jirto magaalada, isagoo intaa ku daray in weli xaafado ka mid ah magaalada ay biyo fadhiisad noqdeen.\nGuddoomiye ku-xigeenka Arrimaha bulshada Degmada Mahaddaay ayaa sheegay in Webiga Shabeelle uu ku fatahay magaalada iyo tuulooyin kale oo hoostaga Degmada Mahadaay, iyadoo dadku aysan heysan Hooy iyo adeegyada kale ee aas aaasiga u ah nolosha beni’aadamka.\nSaalax Fuleel Xaaji ayaa hay’adaha samafalka, Madaxda Hirshabeelle iyo dowladda Federaalka ka codsaday inay gurmad deg deg ah la soo gaaraan dadka ku dhibaateysan magaalada Mahaddaay iyo deegaannada kale ee hoostaga.\nPrevious articleGuddiga Madaxa bannaan ee Doorashooyinka Qaranka oo Baarlamaanka warbixin u gudbin doona.\nNext articleWasaaradda Arrimaha Gudaha oo dar-dargelineysa dhismaha Galmudug loo dhanyahay.


Wednesday February 26, 2020 - 19:01:29 in Wararka by Liibaan Jeexoow\nKalimadda oo la dhageysan karayo muddo 20 daqiiqo ah ayuu Sheekhu ugu horrayn dadka Waqooyi bari ku dareensiiyay xiriirka walaaltinimo ee kala dhaxeeya 'Mujaahidiinta' oo ka kooban wada dhalasho, xigto iyo xigaal iyo walaaltinimada kalimadda Tawxiidka taas oo keenaysa isku damqasho iyo in jir qura la wada noqdo.\nWuxuu reer NFD dareensiiyay dhibaatooyinka gummeysi ee ay Kenya kala kulmayaan kana mid yihiin xarigga dhallinyaradooda boobka iyo gubista suuqyadooda iyo kutumashada xurumaadkooda guud xilli halka sidaa lagula dhaqmayo uu yahay dhulkoodii ay gaarka u lahaayeen.\nIsagoo hadalkiisa sii wata ayuu tilmaamay in Kenya aanay intaa ku ekeysan balse ay kasoo tallawday xuud beenaadka islamarkaana ay duqeymo wuxuushnimo ah u geysatay maatida, hase ahaateen ay heshay wax ka duwan wixii ay filanaysay oo ah iska caabin adag iyo dharbaaxooyin waaweyn sida weerarkii Westgate, kii Jaamacadda Gaarisa, Mpikatoni iyo kuwii lamid ahaa oo jawaab u ah xasuuqyadii Waagala iyo Gaarisa Gubaay.\n"Iyadoo laga duulaayo walaaltinimada Islaamka iyo u nusreynta mustadcafiinta iyo soo celinta dhulalka islaamka ayay walaalihiina Xarakatu-Shabaab Al-Mujaahidiin idiin soo gurmadeen da Mujaahidiinta Al-Shabaab idiin soo gurmadeen si ay dhulkiina idiinku soo celiyaan, gaalada ku xidideysatayna uga xidido siibaan, si aad u xorowdaan, aayihiinana ugu madax -bannaanaataan, wiilashiina Mujaahidiinta garab iyo gaashaan u noqda” ayuu bulshada Wuqooyi Bari ku yiri Sheekh Cali Dheere.\nWuxuu ugu baaqay in ay soo dhaweeyaan Mujaahidiinta si loo xaqiijiyo ahdaaf badan, haddii ay taa dhici waysana ay waligood dusha ka saarnaan doonto heeryada gumeysiga.\n"Kenya waa tan maanta mar kale u gogol xaaranaysa iney xasuuq kale ka geysato gobolka Waqooyi Bari iyadoo ku andacooneysa kuna eedeeneysa Muslimiinta Waqooyi Bari ku nool iney ka hor tagi waayeen Mujaahidiinta, markii ay Kenya dagaalka ay Wilaayaadka islaamiga ah kusoo qaaday ku hungowday, jab iyo haziimo qaraarna ay kala kulantay, markey aragtay Mujaahidiintii oo xuduud beenaadka intey kasoo tallaabeen gaalada dhagta dhiigga u daraya, guryahoodii iyo gaadiidkoodiina gubaya, dhanka kalana Musliniinta dhiiggooda badbaadinaya, gaaladana ka dhex soocaya waxa kaliya ee lagu kala soocayana ay tahay Tawxiidka ( ) ayaa waxay Kenya maciin biday iney ummadda Muslimka ah ee ka badbaaday xasuuqii Gaarisa iyo Waagala, maanta gargaar weydiisato” ayuu yiri Sheekh Cali Dheere!.\nXaaladda Kenya ayuu ku tilmaamay mid rafasho ah (nin daad qaaday xumbo cuskay) dhanka kale wuxuu dadka Muslimiinta ah uga digay in ay Kenyaatigaasi garab u noqdaan sababtoo ah wuxuu soo bandhigay nusuus badan oo mamnuucaysa in lagu garab istaago naf, maal iyo af intaba.\nQofkii sidaa sameeyana uu uga baxayo Diinta Islaamka, Sidoo kale wuxuu uga digay in ay ku kadsoomaan Siyaasiyiinta ay Kenya gobolka ku leedahay oo uu ku tilmaamay fulayo, fuliya ujeedooyinka gumeystaha oo haba yaraatee wax damiir ah lahayn. Wuxuu tibaaxay in ay sii wadayaan weerarada ay ku beegsanayaan Kenyaatiga aan muslimka ahayn, nooc walba oo ah ahaadaan.\nDhan kale wuxuu reer Waqooyi Bari kula taliyay in ay isku tashadaan kana maarmaan shisheeye aanan wax arxan ah u heyn, wuxuuna yiri: "Muslimiinta ku nool gobolka Waqooyi Bari waxaan ugu baaqeynaa iney isku tashadaan, waxaana kalsooni ku qabnaa iney karti iyo aqoon ku filan u leeyihiin oo ay heli karaan macallimiin Muslimiin ah, dhaqaatiir Muslimiin ah iyo aqoonyahanno Muslimiin ah intaba, mana muuqato sabab ay ugu baahan yihiin gaalada Kenyaatiga ah, waayo, waxaa shaqo la’aan ah dhaqaatiirtii, Injineeradii iyo macallimiintii Muslimiinta ahaa ee u dhalatay gobolka Waqooyi bari. Dhallinyaradii jaamacadaha ka baxday ayaa shaqo la’aan ah, marka miyeysan ka mudnayn inaad iyaga fursad siisaan”\nSi kastaba ha ahaatee, kalimadda Sheekh Cali Dheere Afhayeenka Xarakada Al-Shabaab ayaa kusoo aadaysa xilli ay aad usii kordheen weerarada ay dagaal yahanada Al-Shabaab ka fuliyaan gobolka Waqooyi Bari iyo Lamu, iyadoo weerarkii ugu dambeeyay uu xalay ka dhacay tuulada Dabasiti oo hoos tagta Ceelwaaq Kenya, halkaasoo lagu burburiyay shirkadda isgaarsiinta Safaricom ee dowladda Uhuru.\nSaldhigga ciidanka Itoobiya ee degmada Waajid oo weerar culus lakulmay.\niska hor'imaad sababay dhimashada 10 qof oo waqooyiga Muqdisho ka dhacay.


Kormeerkii Waxbarshada Degmada Qardho oo si habsami leh uga socda Maalintii 2aad Goobaha Waxbarashada Magalada Qarho. – Ministry of Education in Puntland\nKormeerkii Waxbarshada Degmada Qardho oo si habsami leh uga socda Maalintii 2aad Goobaha Waxbarashada Magalada Qarho.\nBy editor\t/ March 25, 2018\nMarch\_25\_ 2018- Maalintii 2aad kormeerka Waxbrashada Degmada qardho oo si xowli ah ku socda ayaa saaka aroortii teamamkii shaqooyinka waxay kala aaden dugsiyada jadwalka ugu jiray oo kala aha Dugsiga sare ee Shiikh Cismaan iyo Dugsiga sare Mun’tadda Qardho.\nGudoomiyaha Waxbarashada Degmada Boosaso siciid Maxamed Faahiye iyo Gudoomiyaha Waxbarshada Gobolka Karkaar Bashiir Galari iyo qayb ka mid ah kormeerayaasha Gobolka iyo shaqaalaha dhexe ayaa howshoodii caadiga ah ka sii waday maalintii 2aas ee kormeerka.\nKormeerkaan oo ka kooban labo qeybood oo hogaaminya agaasiamah Waaxda Tayenta iyo kormeerka Wasaarada Waxbarashada iyo Tacliinta sare C\_qaadir Yuusuf Nuux ayaa ka socda Magalada Qardho , si waaxda tayadhowrka waxbarashadu u ogaato halka ay waxbarasharadu marayso degmada Qardho.\nUjeedadda Kormeerkan ayaa ah si looga hortago shahaadooyinka iyo bedelada been-abuurka ah ee ku soo badanaya magalooyinka Waa wayn dugsiyadooda, gaar ahaan dugsiyada sare iyo kuwa dhaxe oo majo-xaabin iyo burbur ku ah tayada waxbarashada Puntland.\nwaxay ka shaqaynayan dhammaan Masuuliyiintan Waxbarashada Gobollada iyo Degmooyinka ,Kormeeraha Guud iyo Kormeerayaasha Gobollada , Agaasimaha Waaxda Waxbarashada Tooska ah,Madaxa Qeybyada Wasaaradda inay qaadaan tallaabooyin wadajir ah oo lagu xaqiijinayo habsami u socodka waxbarashada dugsiyada isla markaana looga hortagayo wax kasta oo hagardaamo ku ah waxbarashada.\nUjeedaddooyinka kale ee guud kormeerkaan ayaa lagu sheegay inuu yahay in kor loo qaado tayada qofeed ee ardayga iyo ujeedooyin kale oo ay kamid yihiin, Baarista ardayga booda iyo cadaynta sugnaanta bedelada, Hagaajinta maamulka dugsiyada,Cashar eegista fasalka iyo qodobo kale.


Jubbaland oo hakisay wada shaqeynta iyo isku socodka xukuumadda federaalka | Dalka Times - News and Politics\nHome LOCAL Jubbaland oo hakisay wada shaqeynta iyo isku socodka xukuumadda federaalka\nJubbaland oo hakisay wada shaqeynta iyo isku socodka xukuumadda federaalka\nGolaha wasiirrada Jubbaland oo maanta ku shiray magaalada Kismaayo ayaa isla qaatay in la hakiso wadashaqeynta iyo isku socodka Jubbaland iyo xukuumadda federaaalka.\nKullankan oo uu guddoomiyay madaxweynaha dowlad-gobolleedka Jubbaland, Axmed Maxamed Islaam ayaa ka mid ah kullamadii toddobaad lahaa ahaa ee golaha wasiirrada maamulka.\n“Waxaa golahu dood dheer ka yeeshay farogalinta qaawan ee dowlada Federaalku ku hayso hannaanka doorashooyinka Jubbaland iyo khalkhalgalinta joogtada ah waxaana golahu uu soo saaray in la hakiyay maanta laga billaabo wada shaqaynta iyo isku socodka Xukuumada Federaalka ah iyo Jubbaland go’aankaas ayay golahu gacan taag ku meel mariyeen.” ayaa lagu yiri qoraal laga soo saaray kulanka golaha wasiirrada.\nGolaha wasiirrada Jubbaland ayaa tacsi u diray Ehelada dadkii ku dhintay weerarkii ee ka dhacay xarunta gobolka Banaadir ,waxaa ay Allah uga baryayaan caafimaad taam ah dadkii halkaas ku dhaawacmay.\nWaxaa kale oo kulanka maanta looga hadlay xaaladaha ammaanka Jubbaland wakhtiga doorashooyinka waxaana golahu uu sheegay in hay’adaha ammaanku ay si adag u sugaan nabadgalyadda muddada lagu jiro howlaha doorashooyinka si baa la yiri ‘looga hortago isku dayada argagixisadu ku doonayso dhibaataynta shacabka’.\nDowladda Federaalka iyo maamulka Jubbaland ayaa isku khilaafsan hannaanka ay u dhaceyso doorashada, waxaana sidoo kale diidday hannaanka doorashada musharrixiinta u tartamaya xilka madaxweynaha Jubbaland.


Guddoomiyaha baarlamaanka dalka Jabuuti oo Muqdisho tegay (Sawiro) • Horseed Media\nYou are here: Home / Somali News / Guddoomiyaha baarlamaanka dalka Jabuuti oo Muqdisho tegay (Sawiro)\nGuddoomiyaha baarlamaanka dalka Jabuuti oo Muqdisho tegay (Sawiro)\nPosted: Hanad Askar - December 12, 2012\nGuddoomiyaha Baarlamanka Jamhuuriyadda Jabuuti Idiris Cali ayaa maanta markii ugu horreysay booqasho rasmi ah ku yimid Magaalada Muqdisho.\nGuddoomiyaha Baarlamanka Jabuuti oo ay wehliyeen 7 xildhibaan oo ka tirsan Baarlamanka dalkiisa iyo saraakiil kale ayaa waxaa Garoonka Aaden cadde si diirran ugu soo dhaweeyay Guddoomiyaha baarlamanka Soomaaliya, prof. Maxamed Shiikh Cismaan Jawaari ku xigeennadiisa, Mudaneyaal ka tirsan baarlamanka iyo saraakiil ka tirsan ciidamada Dowladda iyo kuwa Jabuuti ee AMISOM qeybta ka ah.\nWefdiga ka socday dalka Jabuuti ayaa waxaa loo soo galbiyay Xarunta Baarlamanka Soomaaliya waxaana guddoomiyuhu ka jeediyey khudbad kooban, isaga oo ugu hanbalyeeyey Xildhibaanada guulaha dawladda Soomaaliyeed gaartey, sidoo kale waxa ay guddoonsiiyeen haddiyado ay ku sharfeen Xildhibaanada.\nGuddoomiyaha Baarlamaanka Jabuuti ayaa joogi doona magaalada Muqdisho muddo sadex maalmood ah, waxaana maalinta berri ah ay la kulmayeen madaxweynaha iyo raysawasaaraha Soomaaliya.\nWaa markii ugu horreysay ee uu Guddoomiyaha Baarlamanka Jabuuti soo booqdo Muqdisho iyadoo masuuliyiin ka socda jabuuti uu kamid yahay Madaxweyne Ismaaciil Cumar Geelle ay horay u yimaadeen caasimadda Soomaaliya waxaana la filayaa in sidoo kale Guddoomiyaha baarlamanka Jabuuti uu tago xarunta safaaradda Jabuuti ee Somaliya oo ku taalla meel wax yar u jirta Xarunta madaxtooyada villa Somalia.\nDalka jabuuti waxa uu ku sii biirey hawlgalada AMISOM, waxaana ka jooga Soomaaliya boqolaal ka tirsan ciidamada dalkeeda.


Wararka Maanta: Sabti, Nov 17, 2012-Dowladda Masar oo sheegtay in ay taageeri doonto Shacabka Falastiin\nRa’isul wasaaraha ayaa ugu baaqay dowladda Israa’iil inay joojiso duqeymaha ay ka wado halkaasi, isagoona xusay in waxa uu arkay ay tahay masiibo aan laga aamusi karin.\nMasuulkani ayaa sidoo kale sheegay in dowladda Masar ay dadaal ku bixin doonto sidii loo hakin lahaa dagaallada iyo duqeymaha ba’an ee halkaasi ka jira.\nDuqeymo ayaa lagu soo waramayaa in ay ku socdeen Qasa xilligii uu booqashada ku joogay ra’isul wasaaraha dalkaMasar, wallow dowladda Israa’iil ay ballan qaaday in ay xabad joojin sameyn doonto mudada uu boqashada ku joogo ra’isul wasaaraha Masar.\nDowladda Israa’iil ayaa dafirtay in ay fulisay weerarradii shalay lagu qaaday magaalada Qasa balse waxay sheegtay in 50 Gantaal ay uga soo dhaceen dhanka Qasa xilligii uu booqashada ku joogay ra’isul wasaaraha Masar.\nWeerarrada sedexdii maalin ee ugu danbeeyay ay fulisay dowladda Israa’iil ayaa la sheegay in ay ku dhinteen in ka badan 28 qof oo reer Falastiin ah, kuwaasoo ay kamid ahaayeen dad rayid ah.\nGantaal maalintii khamiista laga tuuray dhanka Qasa ayaa la sheegay in sedex qof oo reer Israa’iil ah uu ku dilay magaalada Kiryat Malachi.\nUrurka Xamaaz ayaa sidoo kale duqeymo ka geestay magaalada Tel-aviv ee dalka Israa’iil, waxaana dowladda Israa’iil ay daartay qalabka digniinta ka bixiya duqeymaha.\nBooqashada ra’isul wasaaraha dalka Masar uu ku tagay magaalada Qasa ayaa kusoo beegmeysa xilli madaxweeynaha dalka Masar khudbad uu jimcadii Masaajid ku yaal magaalada Qaahira ka jeediyay uu ku sheegay in dowladiisu aysan daawan doonin dhibaatooyinka ka jira Marinka Qasa.\nDhinaca kale wasiirka arimaha dibadda Tunisia ayaa isna la filayaa in maanta uu booqasho ku tago Marinka Qasa.


Jubbaland oo ku war-gelisay ciidamada in ay al-shabaab ka sifeeyaan deeganada ku dhow Afmadow – Radio Daljir\nAgoosto 11, 2013 2:44 b 0\nAf-madow, Aug 11, 2013 – Maamulka Jubbaland ee degmada Af-madow ayaa ku baaqay diyaar garow iyo dagaal ka dhan ah kooxda Al-shabaab ee? ku sugan deeganada ku dhow magaalada iyo dhulka miyiga ah, kuwaasi oo inta badan weeraro ku soo qaada Af-madow.\nMadaxweynaha Jubbaland Axmed Madoobe oo maalmihii tegey ku sugnaa halkaasi ayaa waxaa uu shir la qaatay saraakiisha ciidanka Jubbaland iyo kuwa Kenya, iyagoo ka wadda hadlay arimo badan oo khuseeya xaalada amaanka iyo difaaca gobolka.\nAxmed Madoobe wuxuu ugu baaqay ciidamada Jubbaland in ay heegan sare u galaan sidii ay u difaaci lahaayeeen magaalada Afmadow iyo deeganada ku dhow dhow ee ay Al-shabaab joogaan, in kastoo aan la isku raacin wakhti rasmi ah oo al-shabaab laga saarayo deegaanka.\nCabdixakiin cumar Xaaji gudoomiyaha Jubbaland ee Af-madow oo maanta saxaafada gudaha dalka la hadlay ayaa sii xoojiyey arintaasi isagoo ugu baaqay ciidanka Jubbaland in ay galaan heegan sare, wuxuu sheegay in mar kasta ay diyaar u yihiin dagaal ka dhan ah shabaab.\nMadaxweynaha Jubbaland Axmed Madoobe ayaa haatan dib ugu noqday magaalada Kismaayo kadib labba maalmood oo joogay Af-madow, qorshihii ugu weynaa ee Axmed Madoobe u tegey Kismaayo ayaa lagu sheegay arimaha amaanka iyo awooda ciidanka.


Ganacsatadda Qaadka Kenya oo Dowladadooda ugu baaqay inay Aqoonsato Somaliland – Radio Daljir\nGanacsatadda Qaadka Kenya oo Dowladadooda ugu baaqay inay Aqoonsato Somaliland\nAbriil 25, 2018 4:42 g 0\nGanacsatada Qaadka Dalka Kenya ayaa sheegaya in suuq weyn oo dhinaca qaadka ah uu kaga xannibanyahay Somaliland islamarkaana ay u baahanyihiin in ay dowladda wax ka beddesho mowqifkeeda Somaliland.\nUrurka Ganacsatada Qaadka Dalka Kenaya aaya sheegay in Qaadkooda loo yaqaan Miiraa,uu dalab fiican ka heysto Somaliland laakiin ay dhibaato ku tahay canshuurta xad dhaafka ah ee ay saartay Somaliland.\nGuddoomiyaha Ururka Ganacsatada Qaadka Kenya Kimathi Munjuri,ayaa sheegay in ay tartan adag ka wajahayaan Qaadka Hereriga ee dalka Itoobiya oo Somaliland laga cuno,kaas oo uu sheegay in uu ka qiimo jabanyahay midka Kenya maaddaama aanay saarneyn canshuur xad dhaaf ah sidoo kalena uu dhulka ka soo galo Somaliland.\nKimathi Munjuri,waxaa uu sheegay in bartilmaameedkooda uu yahay 150 Tan oo qaad ah oo ay maalinkiiba geeyaan degaannada Maamulka Somaliland,hayeeshee hadda uu marayo kaliya 50 Tan,waxaana uu sababta ku sheegay Somaliland oo aad canshuur u saarta maaddaama Kenya aysan xiriir diblomaasiyadeed oo toos la lahayn Somaliland.\nWaxaa uu sheegay in Hargeysa iyo degaannada kale ee Maamulka Somaliland ay uga banaantahay suuq fiican oo uu ku kobci karo Ganacsigooda laakiin ay caqabad ku tahay Somaliland oo aqoonsi raadis ah Kenyana ay u taqaan Gobol ka mid ah Somaliland.\nMusharixinta Guddoonka Barlamaanka Somaaliya oo Khudbado jeediyeey (dhegayso)\nShirkadda Somtel oo Maanta Degaanada Puntland kusoo bandhigay Adeega Kaamil (dhegayso)


Tiktok Oo Sannadkan Kaalinta Koowaad Ka Qaaday Shirkadda Google Oo Heysatay 10 Sanno Oo Xidhiidh Ah – somalilandtoday.com\n(SLT-Washington)-TikTok ayaa kaalinta koowaad ee baraha internet-ka loogu isticmaal badan yahay ka qaaday shirkadda Google oo kaalintaasi heysatay toban sanno oo xidhiidh ah.\nBartan muuqaallada la iskula wadaago ayaa ka caansan barta Google ee wax laga baadho, sidalaga soo xigtay Cloudflare, oo ah barta ammaanka teknolojiyadda.\nXogta ayaa muujineysa in TikTok uu Google ka saaray booska koowaad bishii February, March iyo June ee sannadkan, uuna booska koowaad qabtay tan iyo bishii August.\nSannadkii la soo dhaafay Google ayaa kaalinta hore ku jiray, iyo dhowr baraha internet-ka oo ay ka mid yihiin TikTok, Amazon, Apple, Facebook, Microsoft iyo Netflix oo dhammaantood soo galay kaalmaha 10.\nCloudfare ayaa sheegtay inay isticmaasho aaladdeeda kormeerta isticmaalka baraha internet-ka.\nWaxaa la rumeysan yahay in mid ka mid ah sababaha ay u sii kobceyso caannimada Tiktok ay tahay musiibada Corona, maaddaama bandowga awgii ay dadku guryaha ku xayirmeen ayna baadigoob u galeen waxyaabo ay ku madadaashaan.\nIyadoo bishii July ee sanadkan, App-ka TikTok ayaa la soo dejistay in ka badan saddex bilyan oo jeer, sida laga soo xigtay shirkadda xogaha ee Sensor Tower.\nShirkaddan baraha bulshada, ee ay leedahay shirkadda Shiinaha laga leeyahay ee Bytedance, ayaa haatan waxaa isticmaala in ka badan hal bilyan oo qof oo daafaha dunida ku kala nool, tiradaas ayaana sii kordheysa.\nGudaha Shiinaha, si loo ilaaliyo shuruucda waxaa shirkaddan looga yaqaannaa Douyin.\nDouyin waxay markii ugu horreysay soo baxday bishii September 2016. Sanadkan, Shiinaha ayaa soo saaray amar ah in dadka ay da’dodu ka yar tahay 14 loo oggolaan doono inay bartaasi isticmaalaan 40 daqiiqo maalintii.\nTikTok waxaa si rasmi ah loo furay sanadkii 2018, kaddib markii uu ku milmay shirkad kale oo Shiinaha laga leeyahay oo lagu magacaabo, Musical.ly, oo ah barnaamij dadka u oggolaanaya inay heesaha qaab jilitaan ah u qaadaan.\nShirkadda ayaa waxaa la soo gudboonaaday caqabado badan. Sanadkii 2019, si ku meel gaadh ah ayaa looga mamnuucay Hindiya, shirkad wax baadha oo Mareyanka laga leeyahay ayaa sheegtay in Musical.ly ay oggoshahay waxyaabaha ay soo dhigaan da’yarta waxaana lagu ganaaxay £ 4.3 milyan.\nShirkaddan oo noqotay App-ka ugu caansan Shiinaha, siyaasiyiin iyo shirkado kale ayaa walaac ka muujiyay ammaanka shirkaddan.\nSannadkii la soo dhaafay TikTok ayaa lagu qasbay inay ka falceliso inay maamusho dowladda Shiinaha.\nTheo Bertram, oo ah madaxa siyaasadda bulshada ee TikTok dalalka Yurub, Bariga Dhexe iyo Afrika, ayaa sheegay inay diidi doonto dalab walba oo kaga yimaada Shiinaha oo ay xogta dadk aisticmaala ku dalbaneyso.\nApp-kan waxaa la iskula wadaagaa muuqaallo gaagaaban, madadaalo, qoob ka cayaar iyo siyaasad.


SD oo doonaysa in xoogga la saaro isdhexgalka bulshadda - Radio Sweden Somali - Raadiyaha Iswiidhen | Sveriges Radio\nXisbiga Sverigedemokraterna oo saaka soo dhingay miisaaniyadoodii. sawir: Carl V Andersson/TT\nSD oo doonaysa in xoogga la saaro isdhexgalka bulshadda\nLa daabacay onsdag 5 oktober 2016 kl 11.04\nXisbiga Sverigedemokraterna ayaa saaka soo bandhigay miisaaniyadii ay waddanka ku dhaqi lahaayeen hadii ay awooda gacanta ku dhigi lahaayeen. Isdhexgalka ajanibta ayaa ka mid ah qorshaha ay doonayaan in xooga la saaro.\nTusaalahan ayey ku talo jiraan in dadka waddanka ku cusubi qaataan waxbarasho xirfadeed si ay dhakhso ugu soo galaan suuqa shaqada. Sverigedemokraterna ayaa shaqobixiyaasha dadkan ka shaqaaleeysiiya lacag dheeraad ah siinaya sadexda sanno ee ugu horreeya. Halkaas ayey lacag gaadhaysa 4 bilyan oo koroon ku maalgelinayaan sannad walba.\nTan ayaa ka dhigaan in la joojin lahaa "nystartsjobben" oo ah nidaamka ay dawladdu u soo saartay dadka shaqo l´aantu haysay wakhti dheer.\nDhanka kale ayey Sverigedemokraterna qeeybsaneeyn fikirka mucaaradka oo ah in xisbigu haysan qorshe ku saabsan isdhexgalka bulshadda.\n-Maaha fikir aan xisbiyadan la qeeybsanayno. In fikirkeeno ka duwan yahay xisbiyada kale kama dhigna in aanu haysan qorshe ku saabsan isdhexgalka bulshadda , ayuu sheegay afhayeenka dhaqaalaha ee xisbiga SD.\nTa kale ayaa ah in xisbigani doonayo in lacag gaadhaysa 650 milyan oo koroon ku maalgelinayaan boolisyadda waddanka. Kuwan ayaa dakhliga loo kordhin lahaa, hadii ay SD waddanka hogaamin laheeyd.\nIn kasta oo u xisbigani markii ay saaka soo bandhigayeen misaaniyada sheegeen in ay xooga saarayaan ajaanibta waddanka ku cusub iyo shaqo l´aanta kuwan haysa, ayey isla miisaaniyadan ku qorsheeyeen in la dhimo qaabilada qaxootiga.\nUgu dambeeyn ayuu xisbigani doonaya in canshuurta laga dhimo dadka hawlgabka ah ee pension-ka qaata.


Wararka Maanta: Sabti, Sept 14, 2013-Iskaashatada Gadiidka Dadweynaha (BL-ka) ee Gobolka Bari oo Cabasho ka Muujiyay Amarro uu Maamulka Puntland kusoo rogey\nAmmaradan oo ahaa kuwa la xiriira nabad gelyada waddooyinka Puntland, ayaa mulkiileyaasha gaadiidka BL-ka lagu faray inay joojiyaan adeegsiga basaska albaabka ku leh dhanka waddada, arintaasoo la sheegay inay halis ku tahay dadka, islamarkaana ay kordhineyso ciriiriga waddooyinka.\nQaar ka mid ah madaxda iskaashatada iyo mulkiileyaasha gaadiidak BL-ka ee gobolka Bari, oo maanta warbaahinta la hadlay, ayaa ka codsaday dowladda Puntland in go’aamadaas dib u eegis lagu sameeyo.\nC/raxmaan Salwe oo ah afhayeenka iskaashatada oo ugu horreyn hadalka qaatay, ayaa sheegay in ay adag tahay xilligan in si dhaqso ah lagu dhaqan geliyo amarrada ay dowladdu soo saartay.\nSalwe ayaa isagoo taas ka hadlaya wuxuu yiri: " waxaan madaxdeenna u sheegaynaa in iyagu haddii dhaqaalaha iyo farsamada ay naga kaabayaan aan diyaar u nahay, haddiise anaga laga rabo inaan fulino, ma nihin dad taas tabar u haya oo fulin kara "\nJaamac Maxamed Jaamac oo kamid ah mulkiileyaasha gaadiidak BL-ka, ayaa isna dhankiisa sheegay in ay u hoggaansan yihiin ammarrada ay dowladdu soo saartay, balse ay arrintani tahay mid wakhti iyo dhaqaale u baahan.\n"Dowladdu waa dowladdayadii, waanan ayidsan nahay, balse amarkaasi waa nagu culus yahay, mana ahan mid xilligan aan u hoggaansami karno. Hadii ay dowladdu gaacn nasiiso diyaar baan nahay inaan sida nala faray yeelno" Jaamac Maxamed ayaa yiri.\n26-dii bishii lasoo dhaafay ee August ayey ahayd markii kulan xarunta wasaaradda amniga ee Garoowe ka dhacay laga soo saaray amarro lagu farayey mulkiileyaasha gaadiidka BL-ka, in laga bilaabo 10-ka bisha September aysan isticmaali Karin basaska albaabka kuleh dhinac jidka xiga.\nSabti, September 14, 2013 (HOL) — Kulan lagu taageerayay fatwadii laga soo saaray shirkii culumaa'uddiinka Soomaaliyeed ayaa maanta ka dhacay magaalada Muqdisho, iyadoo lagu dalbaday in la dhaqan-gelinayo qodobadii kasoo baxay shirkii culummada ee shanta maalmood socday Muqdisho.


Wasiirka Maaliyadda Oo Ka Warbixisay Kulamo Ay La Yeesheen Saraakiil Ka Socday Hay’adda DFID | Saxil News Network\nWasiirka Maaliyadda Oo Ka Warbixisay Kulamo Ay La Yeesheen Saraakiil Ka Socday Hay’adda DFID\nNovember 4, 2015 - Written by admin\nHargaysa (SAXILNEWS)_ Wasiirka wasaaradda maaliyadda Somaliland marwo Samsam Cabdi Aadan, ayaa ka warbixisay kulamo ay labadii\nmaalmood ee la soo dhaafay la yeesheen masuuliyiin ka socday hay’adda DFID ee laga leeyahay dalka Ingiriiska, oo socdaal shaqo ku jooga Somaliland.\nWasiirku waxay sheegtay in kulamadaasi ay la xidhiidheen sidii dib-u-habayn loogu samayn lahaa hanaanka cashuur ururinta ee wasaaradda maaliyadda iyo sidoo kale xeerar ku saabsan sidii nidaamkaasi loo horumarin lahaa oo ay wasaaradda maaliyadu u gudbisay baarlamaanka.\nKulankaasi oo shalay ka qabsoomay xarunta wasaaradda maaliyadda ee magaaladda Hargaysa waxaa wasiirka marwo Samsam Cabdi Aadan, ku wehelinayay wasiirka arrimaha dibadda iyo is-kaashiga caalamiga ah Dr. Sacad Cali Shirre, wasiirka duulista Cismaan C/laahi Saxardiid, agaasimaha guud ee wasaaradda maaliyadda Maxamed Xasan Ibraahim, iyo saraakiil ka socday hay’adda DFID.\nmarwo Samsam Cabdi Aadan, oo saxaafadda uga warbixisay kulamadan ay la yeelanayeen maalmahanba masuuliyiintani ka socday hay’adda DFID, waxay tidhi “Waxaanu shalay ilaa maanta shir kula jirnay ku saabsan dib u habaynta lagu samaynayo wasaaradda maaliyadda, cashuuraha iyo Kastamadda, shan xeer oo aanu gudbinay baarlamaanka. Waxaananu shalay iyo maanta kulamo la yeelanay masuuliyiin ka socda hay’adda Ingiriiska ah ee DFID, waxaanay DFID ka mid tahay hay’adaha inaga caawinaya dib u habaynta cashuuraha. Waxaananu isla eegaynay sida ay u shaqaynayaan waxyaabaha la soo dhigay ee la doonayo in wax laga wada qabto”.\nWaxa kale oo ay sheegtay wasiir Samsam in madaxdani ka socday DFID ay doonayaan in ay macluumaad badan ka ogaadaan hanaanka cashuur ururinta ee Somaliland, iyo sida ay hay’adda DFID Somaliland uga caawin karto casriyaynta nidaamka cashuuraha loo ururiyo.\n“Saraakiishani ka socda hay’adda DFID waxay doonayaan in ay macluumaad badan ka ogaadaan Somaliland, waayo waxaynu nahay dal aan muddo 24 sanadood ah helin dhaqaalaha waaweyn ee la siiyo wadamadda caalamka ee xorta ah. Sidda kaalmadda laba geesoodka ah, ee ay bixiyaan IMF ama baanka aduunka, oo hadana shaqaalihiisu ay mushaharkoodda helaan bil kasta dhamaadkeedda,taasi oo ku noqotay wax la yaab leh. Waxaanaynu halkaasi ku gaadhnay dadkeena oo cashuuraha si fiican u bixiya, iyadoo ay weliba dadka reer Somaliland ee cashuur bixyeyaasha ah oo u heelan in Somaliland ay cagaheedda isku taagto”ayay tidhi wasiirka maaliyadda.\nWasiirka oo hadalkeedda sii wadatay waxay tidhi “Markaa inta la samaynayay waa intaa, ee laga shiidaal qaadanayay, oo aan sidda wadamadda kale ee aduunka qaarkood dadka lagu khasbaynin in ay cashuurta bixiyaan, iyadoo dalka oo aanay waxba jirin ay hadana dadku cashuurta bixinayeen. Markaa arrimahaasi ayaanu ka wadahadlayanay, waxyaabo badan oo ay na yidhaahdeen waxaa loo baahan yahay in aynu hagaajino si aynu aduunka ula jaan-qaadno, iyo waxyaabo kale oo loo baahan yahay in inaga lafteena la inaga barto ayaa jira.\nArrimahaasi ayaanu is-waydaarsanay, warbixinihii la soo qoray ayaanu akhrinay, halkaa, halka kale ee looga dhaqaaqayo ayaanu eegnay, cashuurna lama kordhinayo, oo cashuur kordhinba uma baahna dalkeenan habeen iyo maalinba waxaas oo horumar ah ku gaadhay cashuurta dadkoodda laga soo ururiyay in ay wax ku samaystaan”.\nDhinaca kale wasiirku waxay ka hadashay qodobada ay isla garteen masuuliyiinta ka socday hay’adda DFID in wax laga qabto. Waxaanay tidhi “Waxaanu isla garanay sidii arrimahaasi loo hagaajin lahaa, dib-u-habayn loogu samayn lahaa, oo uu qofku cashuurta bixiyo isagoo faraxsan oo dareemaya in lacagtaasi uu bixiyay dalka wax loogu darayo, ka cashuurta qaadanayaana in aanu dadka kadeedin, ama aanu al-baabo xidhin, ee uu si wanaagsan ula macaamilo.\nIn meelo badan wax laga bedelo, sida qaabka aynu imika u shaqaynaa aanu la jaan-qaadaynin sida dunida cashuuraha loo ururiyo, ama aynu horumar ku gaadhayno, ama xeerarka loo hagaajinayo, iyadoon qofna la khasbaynin. Markaa taasi ayaanu laba maalmood isla lafo-guraynay, welina nooma dhamaan, oo wuu sii soconayaa ilaa laba saacadood oo danbe.”


Baarlamaanka Galmudug oo dooranaya lix senator oo ka tirsan Aqalka Sare ee dalka - Caasimada Online\nHome Warar Baarlamaanka Galmudug oo dooranaya lix senator oo ka tirsan Aqalka Sare ee...\nBaarlamaanka Galmudug oo dooranaya lix senator oo ka tirsan Aqalka Sare ee dalka\nDhuusamareeb (Caasimada Online) – Magaalada Dhuusamareeb ee xarunta Dowlad goboleedka Galmudug ayaa lagu wadaa in ay maanta ka dhacdo doorashada musharraxiinta u tartamaya kuraasta Aqalka Sare ee Baarlamaanka Soomaaliya u matali doonaa maamulkaas afarta sano ee soo socota.\nDoorashada 6 kursi oo ka mid ah 8 kursi ee maamulku ku leeyahay aqalka sare ee Baarlamaanka Soomaaliya ayaa maanta ka dhacay Dhuusamareeb waxaana la adkeeyay amaanka magaaladda gaar ahaan xarunta Baarlamaanka oo doorashadu ka dhacayso.\nCiidanka amaanka Galmudug, kuwa Faderaalka iyo Ciidanka AMISOM gaar ahaan kuwa Jabuuti ayaa ku sugan goobta loo qorsheeyay codaynta.\nGuddiga qabashada Doorashada Aqalka sare ee Baarlamaamka Galmudug ayaa soo saaray Habraaca Doorashada Aqalka sare ee Baarlamaanka Dowlad Goboleedka Galmudug kaasoo ay qodobadiisu yihiin kuwo ka adag habraacii maamul goboleedyada kale.\nQodobka ugu culus ee habraacan ayaa ah in aan cod gacan taag ah loogu codeyn musharaxii loo tanaasulo balse uu ka raadsado xildhibaanada cod kalsooni ah.\n“Haddii musharax uu u tanaasulo musharax kale, waxaa qasab ku ah musharaxa loo tanaasuley in sanduuqa/cod qarsoodi ah loogu codeeyo oo hadii uu waayo 50+1 tirada guud ee Baarlamaanka Galmudug loo celiyo madaxwaynaha markale.”ayaa lagu yiri qoraal ka soo baxay guddiga qabashada doorashada Galmudug.\nDoorashooyinkii ka dhacay magaalooyinka Baydhabo,Kismaayo iyo Garowe, ayaa musharixiinta qaar kood waxa ay u taasuleen mudane-yaashii la tarmaayay taas oo doorashada ka dhigtay waxa loogu yeeray “musharax iyo malxiiskiisa”.


Bogga ugu weyn » Maqaallada Wararkii Ugu Dambeeyay » Jebinta Wararka Yurub » Magaalada biririfta adduunka ugu yar uguna jaban\nJebinta Wararka Yurub • Jebinta Wararka Caalamka • Jebinta Wararka Safarka • Safarka Ganacsiga • kariska • dhaqanka • Warshadaha Warshadaha • Hoteelada & Dalxiisyada • Wararka Raaxada • News • jiga • Waajib ah • Shopping • Dalxiiska • Hadalka Dalxiiska • Cusbooneysiinta Socdaalka Safarka • Sirta Safarka • Warka Safarka Safarka • Daalacanayo Hadda • Wararka kala duwan\nNasashooyinka magaaladu waxay noqon karaan kuwo aad u jaban, laakiin dhammaantood waxay kuxiran yihiin halka loo socdo, iyadoo fasaxyada magaalada qaarkood ay aad uga qaalisan yihiin kuwa kale.\nNambarka koowaad ee magaalada ugu qiimaha jaban liistada ayaa ahayd caasimada Argentina ee Buenos Aires.\nIstanbul waa magaalada labaad ee ugu jaban liiska.\nMeel kale oo Koofurta Ameerika ah ayaa galeysa kaalinta saddexaad, markanna Rio de Janeiro.\nNasashada magaalada ayaa ah meesha ugu fiican ee si dhakhso leh looga baxo waana fursad lagu qaato dhaqanka ugu fiican, cuntada, cawayska, iyo dukaamaysiga oo meel uun lagu bixinayo dhawr maalmood gudahood.\nWaxay sidoo kale noqon karaan kuwo aad u jaban, laakiin waxay kuxirantahay halka loo socdo, iyada oo fasaxyada magaalooyinka qaarkood ay aad uga qaalisan yihiin kuwa kale.\nMarka, magaalooyinkee ayaa ugu jaban haddii aad qorsheyneyso inaad ka baxdo 2021? Si loo ogaado, khubarada safarka waxay falanqeeyeen 75 ka mid ah meelaha ugu caansan adduunka ee biririfta qiimaha waxyaabaha sida qolka hoteelka, makhaayadda, ama biir qabow oo fiican.\nMagaalada ugu jaban adduunka ayaa jebisa\nNambarka ugu jaban ee magaalada lagu qoro ee liistadu waxay ahayd caasimada Argentine ee Buenos Aires, oo ahayd waddanka ugu jaban celceliska qiimaha labada dhalo oo khamri ah ($ 3.10) iyo tikidh hal dhinac ah oo lagu qaado gaadiidka maxalliga ah ($ 0.27).\nKaliya maahan inay tahay magaalo si dhab ah loo awoodi karo, laakiin magaaladan ballaaran, ee mashquulka badan waxay leedahay wax badan oo la arko oo la sameeyo, oo ay ku jiraan qasriga madaxtooyada, Casa Rosada, Teatro Colón opera house, iyo matxafka MALBA.\n2. Istanbul, Turkiga\nWaxay ku taal midig xadka u dhexeeya Yurub iyo Aasiya xeebta Bosphorus Strait, Istanbul waa magaalada labaad ee ugu raqiisan liiska, iyadoo qiime jaban laga helayo dhammaan guddiga, oo ay ku jiraan $ 0.40 tikidhka safarka ama qiime dhan $ 0.41 kiiloomitir halkii taksi ah .\nIstanbul waxay ahayd magaalada ugu qaalisan Yurub ee aan eegnay, oo leh inta badan meelaha kale ee la awoodi karo ee ku yaal Koonfurta Ameerika ama Bariga Yurub, markaa haddii aad rabto nasasho diiran oo Yurub ah oo bixisa tan ugu fiican Bariga iyo Galbeedka, waxaa habboon in la fiiriyo !\nMeel kale oo Koonfurta Ameerika u socota ayaa gashay kaalinta saddexaad, markan Rio de Janeiro ee dalka Brazil. Rio wuxuu hayaa magaca sharafta leh ee magaalada ugu raqiisan liiska loogu talagalay biirka qabyada ah, oo ah $ 1.34, oo ku habboon nasashada xeebta Copacabana ama Ipanema!\nSoojiidashada ugu caansan ee magaaladani waa taalada weyn ee Masiix Bixiye, halka qaar badani doortaan inay soo booqdaan inta lagu gudajiro xafladda Carnival.\nMagaalada adduunka ugu jaban ee jaban\nSwitzerland waxay caan ku tahay inay tahay wadan qaali ah, xitaa waxaa ka sii weyn magaalooyinka waaweyn sida Zurich, oo ahayd magaalada ugu qaalisan tagaasida iyo gaadiidka dadweynaha, markaa waxaad ubaahantahay inaad lugaha kalabixiso oo aad lugeeysid hadaad booqato!\nWaxaa laga yaabaa inaysan aheyn wax lala yaabo, iyadoo Zürich uu ka mid yahay caasimadaha bangiyada iyo dhaqaalaha adduunka!\nReykjavík wuxuu kaalinta labaad ka galayaa liiska magaalooyinka ugu qaalisan in la booqdo, halkaasoo aad ku bixin doonto wax ka yar $ 200 habeenkii joogitaanka hoteelka, iyadoo biir qabyo ah uu ku kacayo wax ka badan $ 10 celcelis ahaan!\nCaasimada Iceland wali waa u qalantaa booqasho, in la iska hubiyo taariikhda Viking-ka magaalada iyo qaabdhismeedka cajiibka ah ama saldhig ahaan si loo sahamiyo inta ka hartay waddankan gaarka ah ee quruxda badan.\nMagaalo kale oo Switzerland ah ayaa gashay kaalinta saddexaad, iyada oo leh Geneva sidoo kale haysashada qiimaha ugu sarreeya ee makhaayadda, oo ah $ 30.56 qofkiiba (ogow taasi waa makhaayad waddada dhexdeeda ah, sidoo kale maahan xarun shan xiddig leh).\nHadaad awoodi kartid inaad qiimeyso qiimayaasha inkasta oo, waxaa lagugu abaalmarin doonaa magaalo qurxoon oo ku taal buuraha Alps iyo Juras, oo leh aragtiyo waaweyn oo ku saabsan Mont Blanc iyo Lake Geneva.


sigaar nuugista waxay keenta cuduro ku dhaca maskaxda – MURTIMAAL\nsigaar nuugista waxay keenta cuduro ku dhaca maskaxda\nSaynisyahanno ka tirsan akademiyadda sayniska ee dalka Findlaand ayaa baadhiso cilmiya oo ay sameeyeen ku ogaaday natiijo caddaynaysa in uu xidhiidh ka dhexeeyo sigaar nuugista iyo cudurrada nafsiga ah ee dadka ku dhaca. Daraasaddan oo sannado badan socotay waxa ay saynisyahannadu tijaabadeeda ka qaadeen dad tiradoodu ka badan tahay 6 kun, oo ay muddo la socdeen xaaladahooda nafsiga ah iyo xidhiidhka ka dhexeeya habdhaqannadooda aan habboonayn caafimaad ahaan iyo xaaladdooda nafsiga ah, sida hurdo yaraanta iyo sigaar nuugistu raadka ay qofka caafimaadkiisa nafsadeed ku yeelan karaan.\nWaxa ay daraasaddu iftiimisay in dadka sigaarka ay maalintii nuugaan uu gaadho 10 xabbo, haddii dhowr sano ay sidaas ku wadaan ay khatar u yihiin in ay ku dhacaan cudurrada nafsadda ee ay ka mid yihiin cudurka Schizophrenia oo ah khalkhal maskaxeed oo keena in habdhaqanka qofku uu noqdo mid aan caadi ahayn, kuna adkaato in uu xaqiiqada fahmo, iyo cudurro kale oo la mid ah.\nXeeldheereyaasha daraasadda sameeyey waxa ay caddeeyeen in mariidka / suntan joogtada ah ee qofka ka soo gaadhaysa qiiqa sigaarka uu nuugayaa ay raad masiibo ku ah caafimaadka kaga tagto habddhiskiisa neerfeed, wadnihiisa iyo xididdada dhiigga, waxa aanay u dhow dahay in ugu dambaynta ay keento asaasaq iyo in xusuustu ay qofka ka lunto.\nSababta keenta Af urka\nBam oo hadana bam dawo maamo malyun oo kentay muuqal waali cas ah\nDaawo fanaan Ilkacase oo raali galin ka bixiyey Heesti hablaha Punland oo ku maagay\nDhaxal sugaha sucuudiga oo la shegay in uu hoyadi ku xidhay xabsi guri si uga fogeeyo aabihi